Ilić: Gračanici smo predstavili deo pozorišnog života u Beogradu - Kosovo Online\nIlić: Gračanici smo predstavili deo pozorišnog života u Beogradu\n7. Jun 2021. • 11:56\nDolazak Narodnog pozorišta iz Beograda u Gračanicu predstavlja početak našeg plana, volje i želje da predstave teatra donesemo na ove prostore i da kroz umetnost iskažemo osećanja prema ljudima koji tu žive, rekao je za Kosovo onlajn zamenik upravnika Narodnog pozorišta u Beogradu Dimitrije Ilić.\nU Domu kulture u Gračanici izvedena je opera za decu “Bastijen i Bastijena” Volfganga Amadeusa Mocarta u adaptaciji Narodnog pozorišta u Beogradu. Gostovanjem, nacionalni teatar ima za cilj da podstakne razvoj nove mlade pozorišne publike na teritoriji Kosova, rekao je Ilić.\n“Baš zato što znamo u kakvim uslovima narod ovde živi to nam je bio i dodatni podsticaj da na ove prostore dođemo i prikažemo bilo koji od oblika umetnosti, jer smatramo da kroz umetnost ljudi izražavaju svoju ljubav, osećanja, dušu ,svoj duh, bol, radost i patnju”, pojasnio je Ilić.\nNa zahtev upravnice Narodnog pozorišta u Beogradu Ivane Vujić uspostavljena je saradnja sa Domom kulture u Gračanici.\n“Bitno je da ljudima koji nisu u mogućnosti da sebi priušte dolazak u Beograd i da pogledaju neku predstavu, eto mi smo došli kod vas, na vaš prag, odigramo I pokažemo jedan deo tog pozorišnog života Beograda. Ovo je prvo naše viđanje ali nikako poslednje”, uveren je Ilić.\nOpera za decu „Bastijen i Bastijena“ Volfganga Amadeusa Mocarta izvedena je u okviru Vidovdanskih svečanosti u Gračanici.\nGračanica pozorište kultura\nOpera za decu Narodnog pozorišta iz Beograda gostuje u Gračanici\nDom kulture „Gračanica“ u saradnji sa Narodnim pozorištem u Beogradu, organizuje izvođenje opere za decu „Bastijen i Bastijena“ Volfganga Amadeusa Mocarta, prenosi RTV Kim.\nDom kulture Gračanica nastavlja sa programom „Kultura u doba Korone“


Održana 10.sednica Skupštine grada – Semendria\nOdržana 10.sednica Skupštine grada\n22. februar 2013. DRUŠTVO – Skupština grada Smedereva je na sednici u petak usvojila predložene odluke o osnivanju javnih preduzeća čiji je osnivač grad Smederevo. Usklađivanje sa novim Zakonom o javnim preduzećima izglasano je kod Direkcije za izgradnju, urbanizam i građevinsko zemljište, JKP Vodovod, Javnog preduzeća za stambene usluge i toplifikaciju, JKP zelenilo i groblja, JKP Parking servis, JKP Pijace, JKP Čistoća, JP Gradska stambena agencija i JP Televizija Smederevo.\nOdredbama Zakona o javnim preduzećima Republike Srbije propisano je da javno preduzeće za obavljanje komunalne delatnosti ili delatnosti od značaja za rad jedinica lokalne samouprave, osniva jedinica lokalne samouprave aktom koji donosi skupština jedinice lokalne samouprave. Osnivač javnih preduzeća uskladiće osnivačke akte tih preduzeća sa odredbama ovog zakona, u roku od dva meseca od dana stupanja na snagu ovog zakona.\nKao posebna tačka dnevnog reda bile su predložene odluke o izmenama i dopunama Odluke o osnivanju JP Sportski centar i Odluke o organizovanju Narodne biblioteke Smederevo.\nUsvojena je i predložena Odluka o stavljanju van snage Odluke o koeficijentima za obračun i isplatu plata zaposlenih u javnim službama u oblasti predškolskog vaspitanja i obrazovanja, u skladu sa novom, izmenjenom i dopunjenom Uredbom koja reguliše ovu oblast.\nDiskusija je potom bila usmerena na predloge za davanje saglasnosti na planove i programe rada i finansijske planove za 2013.godinu ustanova i fonda čiji je osnivač grad Smederevo.\nOdbornici su se saglasili sa planovima Centra za kulturu, Narodne biblioteke, Istorijskog arhiva, Muzeja, Regionalnog zavoda za zaštitu spomenika kulture, Centra za socijalni rad, Radničkog univerziteta, Ustanove Smederevsko odmaralište na Rtnju, Regionalnog centra za profesionalni razvoj zaposlenih u obrazovanju i Fonda za obrazovanje Smederevo.\nTakođe su usvojeni godišnji planovi rada, finansijski planovi sa planom nabavke dobara, usluga i radova za 2013.godinu Zdravstvene ustanove Apoteka Smederevo i Ustanove za predškolsko vaspitanje i obrazovanje Naša radost Smederevo.\nSkupština grada Smedereva je na sednici u petak prihvatila i nacrte rešenja o davanju saglasnosti na statute Regionalnog centra za profesionalni razvoj zaposlenih u obrazovanju i Narodne biblioteke Smederevo i o imenovanju članova Školskog odbora Osnovne škole „Vožd Karađorđe” u Vodnju.\n« Fudbal: Smederevci mogu da registruju pojačanja\nSmederevac najbolji junior na međunarodnom takmičenju kompozitora u SAD »


Nakon 15 godina prvi kilovati struje iz Čapljine idu u Republiku Srpsku - Klix.ba\n19.2.2019. u 10:49\nBazen CHE Čapljina\nElektrična energija koja u ovoj godini bude proizvedena u hidroelektrani "Čapljina" tokom ove godine biće dijeljena u omjeru 50 prema 50 posto, čime će prvi put poslije 15 godina prvi kilovati iz ovog postrojenja biti dodijeljeni i Elektroprivredi Republike Srpske.\nGeneralni direktor ovog preduzeća Luka Petrović pojasnio je da se odredbama ugovora HET obavezao da obezbijedi regulisano ispuštanje vode na profilu brane "Gorica" Hidroelektrane "Trebinje dva", dok se mostarska "Elektroprivreda" obavezala obezbijediti proizvodnju električne energije u pogonu "Čapljina".\n"Zaključenim ugovorom stvorene su pretpostavke da HET ostvari značajne dodatne prihode, što je veoma važno u situaciji u kojoj je HE Dubrovnik van pogona", rekao je Petrović.\n"Ovo je značajan dogovor, od kojeg će svi imati korist. Samo HET će na mjesečnom niovu imati dodatna 24 gigavat-sata električne energije", naveo je Petrović.\nČapljina struja Elektroprivreda RS


BIRN BiH dobitnik European Press Prize – Fokus.ba\nBIRN BiH dobitnik European Press Prize\nČlanica žirija Alexandra Föderl-Schmid iz novina Süddeutsche Zeitung je kazala da BIRN “zaista radi dobar posao”\nObjašnjavajući zašto je nagrada dodijeljena BIRN-u BiH, žiri je objasnio da ima mogućnost da izdvoji “posebnu izvrsnost” u evropskom novinarstvu svake godine.\n“Žiri za 2020. godinu European Press Prize nagrađuje Balkansku istraživačku mrežu Bosne i Hercegovine (BIRN BiH) Specijalnom nagradom. BIRN BiH je osnovan 2005. godine da pruži ljudima u BiH tačne i pravovremene informacije o vladavini zakona u zemlji i široj regiji”, navodi se u objašnjenju dodijeljene nagrade.\n“Oni stvarno podržavaju istraživačko novinarstvo u BiH, a to je tamo težak zadatak”, kazala je Föderl-Schmid.\n“Posebno mi je drago što su članovi žirija prepoznali naš istraživački rad na važnim pričama za društvo. Svakodnevna posvećenost naših novinara da bi uradili i napisali istraživačke priče i istrajnost u prenošenju osjetljivih i bitnih priča sada su dobili priznanje i novo ohrabrenje. Izuzetna je čast dobiti ovo priznanje”, rekao je Mujkić.\nEuropean Press Prize je jedna od najprestižnijih evropskih novinarskih nagrada koje se dodjeljuju novinarima i medijima iz 47 zemalja Vijeća Evrope. Nagrade se dodjeljuju u četiri kategorije – za istraživačke priče, istaknuto izvještavanje, komentar i inovacije – te Specijalna nagrada (Special Award).\nIzvršni direktor European Press Prizea Thomas van Neerbos je kazao kako “nikada prije lista prijavljenih, nominovanih i pobjednika nije bila toliko različita”.\n“Želimo da održimo našu misiju i skrenemo pažnju i nagradimo najbolje u evropskom novinarstvu, pa vas pozivamo da doživite ineraktivne najave European Press Prizea za 2020. godinu – kako bismo leaureatima i pobjednicima odali počast koju zaslužuju”, navodi se u objašnjenju o promjeni načina dodjele nagrada 2020. godine.\n#Balkanska istraživačka mreža BiH


Ferrari priprema specijalnu verziju modela 812 Superfast - Auto Republika\nNova varijanta Versione Speciale trebalo bi da bude predstavljena tokom proleća.\nEnriko Galijera, šef Ferrarija za marketing, objavio je da stiže specijalno izdanje modela 812 Superfast, mada ova najava nije bila namenjena za kompletnu javnost. U duhu Scuderije Galijera je poslao snimak nekolicini kupaca Ferrarija i obavestio ih o planovima za stvaranje ovog novog automobila, no video je nekako dospeo u javnost, te planovi italijanske marke nisu više pod velom tajne.\nNišta se ne zna o tome šta će zaista Ferrari ponuditi sa novitetom. Očekuje se da to bude niz unapređenja kako bi taj automobil bio još sposobniji na stazi, a neki čak povlače poređenje sa AMG-ovim Black Series izdanjima. Veruje se da će nova varijanta imati i više snage od standardnog 812 Superfast, pa tako nekolicina italijanskih medija navodi da će automobil raspolagati sa više od 820 ks.\nPojavila se i glasina da bi Ferrari mogao da vrati u upotrebu značku GTO. Poslednji model “propinjućeg konja” sa ovom oznakom bio je 599 GTO iz 2012. godine. I taj automobil bio je GT sa velikim V12 motorom, kao i 812 Superfast.\nFerrari nije precizirao kada će se odigrati premijera noviteta, ali je Enriko Galijera u svom obraćanju naveo da će se to dogoditi u naredna tri meseca.\ntags: ferrari ferrari 812 superfast ferrari superfast\nprevious Volkswagen ID.5 ulazi u proizvodnju\nnext Tesla Cybertruck - prvi primerci stižu do kraja godine


Vučić: Neophodno unapređenje dijaloga i ekonomske saradnje Srbije i Moldavije | N1 Srbija\nVučić: Neophodno unapređenje dijaloga i ekonomske saradnje Srbije i Moldavije\n12.02.2019. |12.43 >13.52 |\nPredsednik Srbije Aleksandar Vučić je izjavio je da je neophodno podstaći unapređenje političkog dijaloga i ekonomske saradnje Srbije i Moldavije, jer su bilateralni odnosi prijateljski, ali ne i dovoljno razvijeni, saopštilo je Predsedništvo.\nU razgovoru sa potpredsednikom Vlade Moldavije zaduženim za evropske integracije, Jurijem Leankom, Vučić je izrazio zahvalnost zbog principijelne pozicije Moldavije da ne priznaje jednostrano proglašenu nezavisnost Kosova. On je istakao i da Srbija podržava suverenitet i teritorijalni integritet Moldavije, zalažući se za princip poštovanja suvereniteta i teritorijalnog integriteta međunarodno priznatih država.\nVučić je sagovornika upoznao sa zastojem u dijalogu Beograda i Prištine, izazvanim uvođenjem taksi na proizvode iz centralne Srbije, i moldavskom zvaničniku predstavio spoljnu politiku Srbije. Leanka je izrazio zahvalnost Srbiji za politiku poštovanja suvereniteta i teritorijalnog integriteta Moldavije.\nLeanke: Podrška Moldavije suverenitetu i teritorijalnom integritetu Srbije\nPremijerka Srbije Ana Brnabić i potpredsednik moldavske vlade Jurij Leanke ocenili su da su odnosi dve zemlje prijateljski i da postoji prostor za unapređenje političkog dijaloga i saradnje, pre svega u oblasti ekonomije. Kako je saopštila Vlada Srbije, potpredsednik moldavske vlade, zadužen za evropske integracije, pohvalio je reforme koje Srbija sprovodi, rekavši da bi razmena iskustava, u ovom domenu, kao i u procesu priključenja Srbije Evropskoj uniji, bila od izuzetnog značaja za njegovu državu.\nPotvrdio je podršku Moldavije suverenitetu i teritorijalnom integritetu Srbije, privrženosti poštovanju međunarodnog prava i pronalaženju rešenja za Kosovo kroz dijalog Beograda i Prištine. On je istakao da će Moldavija i ubuduće biti podrška Srbiji na njenom putu.\nPremijerka Srbije rekla je da evropska perspektiva od posebne važnosti i dodala da su brzina sprovođenja reformi i njihov efekat na životni standard građana važniji od brzine otvaranja poglavlja.\nLeanke je izrazio zainteresovanost i za model saradnje regiona Zapadnog Balkana i njegovo povezivanje sa Evropskom unijom, kroz održavanje zajedničkih samita i zahvalio Ani Brnabić na pozivu da Moldavija prisustvuje predstojećem Digitalnom samitu Zapadnog Balkana, koji se održava u Beogradu u aprilu ove godine.\nLeanke je premijerki Brnabić preneo poziv predsednika Vlade Moldavije Pavela Filipa da poseti ovu zemlju.\nJurij Leanke kaže i da Moldavija želi da uči na primeru Srbije kako da ima dobre odnose s Moskvom, a da bude na putu evrointegracija.\nPosle razgvora s ministrom spoljnih poslova Srbije Ivicom Dačićem, Leanke je rekao da Moldavija ima slične ciljeve, ali i probleme kao Srbija - evropske integracije i teritorijalni integritet. Dačić je rekao da se Srbija zalaže da Evropska unija otvori širu evropsku perspetkivu svim zemljama, jer to može da bude podstrek za stabilnost i dodao da Srbija podržava teritorijalni integritet Moldavije.\nMoldavija ima problema sa proruskim separatistima u Pridnjestrovlju.\nSrbija moldavija Aleksandar Vučić Ana Brnabić\nBraća po standardu.\nDa budemo iskreni, odnosi Srbije i Moldavije nisu na nekom visokom nivou, ali ovo je bila prilika za dogovor kako saradnju unaprediti, sto je obostrana zelja.\nHahahaha....visokoumni komentar botoglavog bota!!!!


Posle neuspeha u dvorani "Krešimir Ćosić" rukometaši Srbije su ostali na učinku od dva boda, ali i dalje imaju šanse da se plasiraju na Evro. Ukoliko reše naredna dva meča protiv Belgije u gostima i Švajcarske na svom terenu naći će se ili na drugom mestu (ukoliko slave protiv "sajdžija" sa više od šest golova) razlike ili na trećoj poziciji (ako pobeda bude manja od pomenute razlike). Međutim, iako takmičenje u grupi 2 okončaju na trećem mestu, imaće sasvim realnu šansu da se na EP nađu kao jedna od najbolje četiri trećeplasirane ekipe.\nIzabranici Nenada Peruničića su veoma hrabro otvorili duel u Zadru, pa su već u uvodnim minutima meča uspeli da steknu prednost od dva gola. Pogocima Zelenovića i Pušice "orlovi" su poveli sa 2:0, ali su Hrvati već u šestom minutu sa tri vezana gola došli do preokreta.\nDomaći su u tim momentima diktirali tempo u Zadru, pa su već u 10. minutu došli do ogromna četiri gola viška (8:4). Pokušali su naši momci da pruže što jači otpor i da se nekako vrate u duel, pa su tako uspeli da priđu na 8:5.\nAli, onda je krenula nova serija "kauboja", koji su preko Božić-Pavletića u 20. minutu stekli najveću prednost na meču, kada su došli do plus šest. Probali su sve u tim momentima izabranici Nenada Peruničića, ali jednostavno do povratka u meč nisu mogli, jer su domaći svaki nalet rukometaša Srbije znali da odbiju, pa su na poluvreme otišli sa šest golova viška (17:11).\nU nastavku su "orlovi" zaigrali nešto brže, te su tako sa dva vezana gola uspeli sa smanje na minus četiri, što je nagovestilo znatno neizvesniji meč u završnici. Međutim, svaku mini-seriju znalački su zaustavljali Hrvati, odgovornost je u ključnim trenucima preuzimao Domagoj Duvnjak, koji nam nikako nije dozvolio da se približimo domaćima.\nMaksimalan domet naših rukometaša bio je prilazak na četiri gola zaostatka, za veliki preokret i povratak u igru jednostavno nisu imali snage i sreće. Jeste Cupara branio neke kontre protivnika, međutim u napadu "orlovi" nisu koristili neke izgledne šanse, u finišu je i Vanja Ilić promašio sedmerac, posle čega su rukometaši domaće selekcije uspeli da privedu meč kraju i da slave sa 27:22.\nNa taj način su došli do sedmog boda i overili plasman na Evropsko prvenstvo, dok su "orlovi" i dalje trećeplasirani.\nKVALIFIKACIJE ZA EVROPSKO PRVENSTVO, 4. KOLO\nGRUPA 2 - NEDELJA\nŠvajcarska - Belgija 36:22 (16:11)\nHrvatska 4 3 0 1 113:101 7\nŠvajcarska 4 3 0 1 121:102 6\nSrbija 4 0 2 2 99:108 2\nBelgija 4 0 1 3 99:121 1\nRUKOMETNA SUPERLIGA Sloga iz Požege preokretom protiv Spartaka do čelne pozicije\nMetaloplastika prvi finalista Kupa Srbije\nŠabačka Metaloplastika plasirala se u finale Kupa Srbije, pošto je u Šapcu pobedila Partizan sa 30:24 (17:9) u polufinalu završnog turnira.\nŽenska rukometna reprezentacija Srbije saznala je ko će joj biti rivali na kvalifikacionom turniru za odlazak na Olimpijske igre čiji je domaćin 2020. godine Tokio.\nNenad Peruničić: U dvoranama zvezde Granda, a država finansira fudbal!\nDirektor rukometnog kluba Crvena zvezda Nenad Peruničić je za dnevni list Sport izneo svoje viđenje situacije u državi Srbiji koja naveliko zapostavlja dvoranske sportove i uporno finansira fudbal, jedini sport koji u našoj zemlji ima novac, ali ne i rezultate.\nŠapčani obeležili 30 godina od evropske titule Metaloplastike\nVirtuozi na terenu, šabački vanzemaljci i 30 godina nakon osvajanja titule šampiona Evrope u rukometu, podjednako izazivaju oduševljenje publike.\nČetiri godine stvarali su tim za 13. mesto\nVerujem da nema čoveka iz rukometnog sveta koji nije iznenađen, veoma razočaran rezultatom. Očekujem ozbiljne konsekvence i promene posle ovog debakla. Dugo su se neke loše stvari održavale na površini, izbegavale su se promene raznim maskama, polurezultatima.\nBLICSPORT U SPLITU Kako se motivišu Hrvati: Puštaju im snimak poraza od Srbije u polufinalu EP\nDobrodošli u Split! Poprište borbi grupne faze Evropskog prvenstva za rukometaše biće jedan od najlepših gradova na Jadranu, a da li će biti srećan za izabranike Jovice Cvetkovića, saznaćemo u narednih šest dana.


Uprkos tome što je pandemija korona virusa izazvala veliku finansijsku krizu u svetu fudbala, UEFA ni za cent nije smanjila i promenila premije u svim fazama evropskih takmičenja.\nKao i prošle sezone, srpskog prvaka čeka nešto više od 15 miliona evra ukoliko uspešno prebrodi sve četiri prepreke do elitnog takmičenja.\nNaravno, pred crveno-belima su dug put i teške bitke, ovoga puta u skraćenom formatu takmičenja. U prva tri kola kvalifikacija igra se po jedan meč, samo u plej-ofu dva. Žreb je bio uz Zvezdu, favorit je u prve dve runde protiv Evrope sa Gibraltara sledećeg utorka, i nedelju dana kasnije sa pobednikom meča Dinamo Tbilisi - Tirana.\nSamim tim što je ušla u kvalifikacije za LŠ, Zvezda je zaradila početnih 260.000 evra, kao i premiju za prvo kolo, a to je 280.000. Kada po planu, kako pišu Novosti, i svim očekivanjima eliminiše Evropu, sledovaće joj još 380.000 evra.\nUlaskom u treće kolo kvalifikacija LŠ svaka ekipa dobija dodatnih 480.000. Ta faza je “odskočna daska” za mnogo viši skok na finansijskoj lestvici. Tu se i “lome” putevi, ali na trećoj prepreci su i rivali mnogo jači.\nKoliko jači, zavisiće i od toga da li Zvezda može da se ugura kao nosilac na žrebu. Ta mogućnost je i dalje otvorena...\nNovak izgleda... MOĆNO! Đoković je ZATEGNUT kao sajla i već je u strašnoj formi, pogledajte samo kako UDARA! /VIDEO/\nPlasmanom u četvrto kolo, odnosno plej-of, ekipi Dejana Stankovića bi se otvorili najlepši vidici, na svim poljima.\nStaza se tu deli na dva puta - prema Ligi Evrope ili Ligi šampiona. Plej-of garantuje pet miliona evra u slučaju eliminacije, plus 2,9 miliona za plasman u Ligu Evrope što je ukupno. Sve to se dobija u slučaju da se ne prođe taj, poslednji stepenik.\nU Ligi Evrope, cenovnik je “tanji”, svaka pobeda donosi 570.000, a remi 190.000 evropskih novčanica. Prvo mesto u grupi LE nagrađuje se sa milion evra, drugo 500.000, a plasman u šesnaestinu finala još 500.000.\nNAGRADNI FOND LIGE ŠAMPIONA*\n1. kolo kvalifikacija: 230.000\n2. kolo kvalifikacija: 380.000\n3. kolo kvalifikacija: 480.000\n4. kolo kvalifikacija: 5 miliona (poraženi)\nGrupa: 15,25 miliona\nPobeda u grupi: 2,7\nRemi u grupi: 900.000\nOsmina finala: 9,5\n* U evrima.\nMeđutim, napravi li Zvezda novi, veliki podvig i plasira se treći put zaredom u Ligu šampiona, zaradiće superpremiju od 15.250.000 evra. Tarife su u eliti ostale iste, za svaku pobedu dobija se 2,7 miliona, a za remi 900.000.\nNova fudbalska bajka ne garantuje i maksimalan profit kao prethodne dve godine. Crvena zvezda je prošle sezone zaradila oko 26 miliona od učešća u Ligi šampiona.\nUz premiju od 15,2 miliona, klubu iz Ljutice Bogdana pripalo je još 2,2 miliona evra na ime desetogodišnjeg UEFA rejtinga (što je otprilike čeka i sada), dok je jedini trijumf u Ligi šampiona, protiv Olimijakosa u Beogradu, doneo 2,7 miliona evra.\nOko 6,3 miliona evra zaradilo se zahvaljujući prodatim ulaznicama za mečeve na “Rajku Mitiću”.\nIako zbog virusa korona UEFA nije smanjila nagrade i premije, veliko je pitanje kada će se navijači vratiti na tribine i koliko će klubovi moći da računaju na zaradu od prodatih ulaznica. Kalendar je pomeren u odnosu na prethodne, normalne sezone, tako da grupna faza Lige šampiona počinje sredinom oktobra.\nVIDEO Lična karta: Dejan Stanković\nIMA DA PRŠTI KAO NIKAD PRE! Finale Liga šampiona: Bajern ili PSŽ? Čeka nas SVEMIRSKI FUDBAL I SUDAR DIVOVA


"UPALI SU U AUTOBUS, VIKALI 'POLICIJA' I UPERILI PIŠTOLJE U NAS" Ukrao 3 miliona evra iz zlatare u Parizu, deo plena nađen u autobusu srpskog autoprevoznika (VIDEO) - Politika ekspres\napr 03, 2021 937\njun 27, 2021 861\nBIO JE AKTER FILMA "VIDIMO SE U ČITULJI", A NJEGOV ZLOČIN JE PRENOŠEN UŽIVO: Na kraju su ga IZREŠETALI U JAGUARU!\nOtac mu je bio visokopozicionirani operativac Državne bezbednosti, koji je 1966. napustio…\napr 21, 2021 1706\nokt 11, 2020 1550\nOVO JE PRELEPA ŽENA KOJA JE OSVOJILA SRCE DRAGANA BJELOGRLIĆA I RETKO SE POJAVLJUJE U JAVNOSTI!\nDragan Bjelogrlić sutra puni 57 godina, a veliku podršku u životu dobija od supruge Maje…\njan 28, 2021 5396\nALBANCU KOJI JE UPUCAO SRPSKOG DEČAKA PRESUDIO ROĐENI OTAC: Dimitrija je Krasnići ubio pre 16 godina, pa i sam SKONČAO OD METKA!\nSedamnaestogodišnji Dimitrije Popović ubijen je u Gračanici kada je čekao u restoranu…\nmar 08, 2021 632\nsep 15, 2021 460\nmaj 31, 2021 799\nVELJKO RAŽNATOVIĆ NOKAUTOM ODVALIO PROTIVNIKA! Italijan morao na reanimaciju posle borbe sa Cecinim sinom (VIDEO)\nNova dominantna pobeda jednog od najpoznatijih mladih kik boksera u Evropi Spektakl u…


You are here: Home / BiH / Vijesti / Pet lica uhapšeno zbog trgovine drogom\n25.04.2019. By Off 12\nU policijskoj akciji, kodnog naziva “Duga 2”, uhapšeno je pet lica, koja se sumnjiče za proizvodnju i promet droge, izjavila je portparol Kantonalnog tužilaštva Azra Bavčić.\nAkciju po nalogu Tužilaštva Kantona Sarajevo sprovode pripadnici Federalne uprave policije.\nBavčić je istakla da je akcija počela rano jutros, a u toku su pretresi na više lokacija na području Kantona Sarajevo, Istočnog Sarajeva i Zeničko-dobojskog kantona.\nOna je dodala da se akcija sprovodi u saradnji sa pripadnicima MUP-a Republike Srpske i Obavještajno-bezbjednosne agencije BiH.\n“Do sada su pronađeni određena količina droge, oružje i municija”, dodala je Bavčić, te najavila više informacija o akciji u toku dana.\nPrva akcija pod kodnim nazivom “Duga” realizovana je u julu prošle godine kada su uhapšena dva lica iz Sarajeva, a oduzeto je više od 5.000 tableta ekstazija, oko kilogram amfetamina, te drugi predmeti.\nVišković za BHRT: Zlonamjerni povezuju vlast s ubistvom Krunića 25.04.2019.


Monći ne miruje, nastavlja se egzodus kapitena "Vučice"? - Sportske.net\n"Vučica" odustala od reprezentativca Italije, okreće se iskusnijim rešenjimaGotovo - Roma kupila sjajnog štopera!Rimska revolucija, desetak pojačanja i nova uloga za Kolarova!''Faraon'' poslao poruku navijačima Rome, koliko će zarađivati u Kini?Španac napustio priprema Betisa, sledeća stanica - Rim!\nLopetegi je preuzeo ključeve Sevilje a kako deluje, bivši trener Reala, će imati odličan tim na raspolaganju naredne sezone.\nKlub se već pojačao dosta, posebno u ofanzivnom delu sa dolascima Luka De Jonga, Dabura i Okamposa, ali po pisanju Italijana Monći sada vaga pojačanje na sredini terena. Na radaru je polivalentan kapiten Rome, Alesandro Florenci.\nPrema pisanju Il Mesađarea španski sportski direktor kluba iz Sevilje je obavestio dvadesetosmogodišnjeg fudbalera da želi obnovu nekadašnje saradnje. Roma bi htela minimum trideset miliona za svog igrača koji može igrati maltene svuda po desnoj strani, ali i kao defanzivni vezni igrač.\nFlorenci je u prošlosti imao mimoilaženja sa svojim timom, da li nam sledi još jedno napuštanje Rima od strane kapitena ostaje da se vidi.


13. Čukarička ferijalna roštiljijada - Beogradski Portal\n13. Čukarička ferijalna roštiljijada\nTradicionalna turističko-sportska, kulturna i porodična manifestacija “Čukarička ferijalna roštiljijada“ biće održana u subotu, 21. maja od 11-20 sati, na piknik terenima na Adi Ciganliji.\nFerijalna roštiljijada se održava 13. godinu za redom, u organizaciji Ferijalnog saveza Čukarice i u saradnji sa JP „Ada Ciganlija“, a pokrovitelji manifestacije su Gradska opština Čukarica i Turistička organizacija Čukarice. Podršku su, kao i ranijih godina pružili i Turistička organizacija Beograda i Sekretarijat za privredu Grada.\nPod sloganom „Ćumurom sa humorom“, u pripremi specijaliteta od roštilja, takmičiće se 120 prijavljenih ekipa, a njihovo umeće ocenjivaće stručni žiri Visoke hotelijerske škole i profesionalni kuvari. Najbolji majstori roštilja i najlepše dekorisani specijaliteti biće nagrađeni vrednim nagradama i peharima.\nZa sve posetioce pripremljen je i bogat sportsko-zabavni i kulturni program, uz učešće brojnih KUD-ova, sportskih i drugih udruženja, a najmlađi se družiti sa animatorima udruženja „Moj super raspust“. Gosti ovogodišnje manifestacije biće i TO Kikinda, kao i TO Novi Bečej.


Kanton Sarajevo pomaže školovanje policajaca i opremanje MUP-a Bosansko – podrinjskog Kantona – Narod i Pravda\nKanton Sarajevo pomaže školovanje policajaca i opremanje MUP-a Bosansko – podrinjskog Kantona\nKanton Sarajevo pomaže školovanje policajaca i opremanje MUP-a Bosansko…\nDelegacije Kantona Sarajevo uručila je danas u Goraždu finansijsku podršku i opremu Ministarstvu unutrašnjih poslova Bosansko – podrinjskog Kantona. Uz predsjedavajućeg Skupštine KS Elmedina Konakovićem , domaćini u Goraždu su ugostitli ministra MUP-a KS Admira Katicu i ministra za boračka pitanja Ismira Jusku kao i zastupnike Skupštine KS.\nMUP KS je, prema odluci Vlade , osigurao ukupno 185 000 KM za nabavku opreme i školovanje kadeta na Policijskog akademiji u Sarajevo, za kojim u BPK iskazao potrebu . Takođe, MUP KS je kolegama iz BPK danas uričio tri terenska vozila, dva motocikla, laserski uređaj za mjerenje brzine vozila sa fotoregistracijom te određene količine uniformi i oružja.\nMinistar unutrašnjih poslova KS Admir Katica istakao je da Sarajevo kao glavi grad i Kanton ima posebnu odgovornost prema ostalim područijima pa tako i prema Bosansko- podrinjskom Kantonu i sa sigurnosnog aspekta.\n“ Nesumnjivo je da ovdje postoji potreba stvaranja boljeg sigurnosnog ambijenta i mi želimo olakšati rad našim kolegama. Edukacijom i opremanjem policije podstičemo rad policijskih službenika kao i postizanje boljih rezultata” istakao je ministar Katica te naglasio opredjeljenje unapređenja saradnje i sa drugim policijskim agencijama.\nMinistrica MUP-a BPK Nizama Rišljanin se u ime izvršne i zakonodavne vlasti BPK zahvalila Kantonu Sarajevo naglašavajući činjenicu koliko je važna ova pomoći za nastavak rada ovog Ministarstva.\n“ Veoma nam je važno da je Kanton Sarajevo još na prvom zajedničkom sastanku 26. juna prepoznao naše potrebe kadrovskog jačanja i opremanja nedostajućim materijalno tehničkim sredstvima . Finansiranje obuke za 22 policijska službenika i tri inspektora od strane Ministarstvo unutrašnjih poslova KS sa 125 000 KM za nas znači obezbjeđenje veće sigurnosti i smanjenje svih oblika kriminaliteta “ istakla je Rišljanin.\nPored MUP-a KS i Ministarstvo za boračkih pitanja KS je za pomoć izgradnji i sanaciji stambenih objekata pripadnika boračke populacije izdvojilo 30 000 KM sa područja općina Foča – Ustikolina i čija je realizacija u toku.\n“ Uvažavajući tešku situaciju u kojoj se nalazi boračka populacija ovog Kantona i činjenica da se goraždanska regija u najvećem dijelu agresije nalazila u zoni odgovornosti 1. korupsa Armije RBiH ovo Miniistarstvo će nastaviti podržavati borce u ovom dijelu BiH” , poručio je ministar za boračka pitanja KS Ismir Jusko.\nPrema riječima predsjedavajućeg Konakovića veze i poseban odnos sa Goraždem uvijek će biti dio politike Kantona Sarajevo. Mnogo je zajedničkih projekata već realizirano, ali prostora za saradnju, posebno onu privrednu, ima još dosta.\n“ Mi nikada nećemo zaboraviti vaše mjesto i ulogu u odbrani BiH na Drini. Smatramo da ste nepravedno tretirani u raspodjeli prihoda u FBiH i mi, spram svojih mogućnosti, želimo da vam to olakšamo “ poručio je Konaković\nSvečana akademija Naroda i Pravde povodom Dana državnosti: Nastavimo graditi našu domovinu


Kurs i obuka za Adobe InDesign | Početni kurs za Adobe InDesign | Akademija Oxford\nKURS I OBUKA ZA ADOBE INDESIGN - Početni - Audio verzija\nSvi oni kandidati koji su upoznati sa korišćenjem operativnog sistema Windows, a imaju želju da se upoznaju sa posebnim programom koji je prvenstveno namenjen za dizajn različitih publikacija, poput recimo magazina, kataloga, knjiga i sličnih, mogu da pohađaju obuku i kurs za Adobe InDesign na početnom nivou, uzevši u obzir da se ovde od njih ne zahteva nikakvo predznanje u radu sa navedenim programom. Pored ostalog, Adobe InDesign program se primenjuje i za izradu različitih reklamnih publikacija.\nAkademija Oxford ovo obuku organizuje u toku cele godine u svojim mnogobrojnim poslovnicama širom srbije.\nPredavači koji su zaduženi za vođenje kursa su visoko kvalifikovani IT stručnjaci koji imaju iskustva u oblasti grafičkog dizajna, odnosno pripreme, tako da će svoje radno iskustvo i da prenesu svim polaznicima ove obuke.\nZainteresovani kandidati mogu da donesu odluku da li žele da pohađaju obuku i kurs za Adobe InDesign - početni u grupi ili da navedu da im više odgovara nastava koja je poznata pod nazivom “jedan na jedan”, odnosno individualna. A oni kandidati koji budu odlučili da pohađaju obuku u grupi moraju da znaju ne samo da je reč o manjem broju polaznika (od troje do osmoro), nego i da se od njih očekuje da ispoštuju termine koji su u ovom slučaju tačno određeni, kao i njihovu dinamiku, ali i trajanje obuke. Za individualnu nastavu je specifično da je tačno definisano samo njeno trajanje, a da polaznik ima mogućnost da se sa svojim predavačem dogovori kako oko termina kada treba da se održavaju časovi, tako i oko toga kojom dinamikom će se oni sprovoditi.\nMogućnost za prijavljivanje imaju svi kandidati koji ispunjavaju navedene uslove. Osim što mogu lično da se prijave u svakoj poslovnici Akademije Oxford, nudi im se mogućnost i da to učine putem broja telefona konkretne poslovnice ili da na onaj mejl koji je naveden na sajtu ove institucije, pošalju sve informacije koje su važne za prijavu i to u toku cele kalendarske godine.\nŠta obuhvata kurs i obuka za Adobe InDesign - početni?\nNevezano za to da li se kandidati odluče da obuku i kurs za Adobe InDesign - početni pohađaju u grupi ili u formi individualne nastave, predavači će ih prvo upoznati sa detaljima vezanim za sam postupak pripreme za štampu, odnosno sa osnovama programa Adobe InDesign. Takođe će im biti ukratko prezentovane i informacije koje se odnose na korišćenje mnogih drugih programa, a koji su namenjeni pripremi za štampu sa prelomom, kao što je na primer program Quark, odnosno Ventura Publisher.\nZatim se predavači fokusiraju na program koji je predmet ove obuke i upoznaju sve polaznike sa osnovama njegovog korišćenja, a potom im prezentuju i različite formate fajlova u Adobe InDesign - u i način rada sa njima. Svi polaznici će zatim naučiti koji sve meniji postoje u ovom programu, ali i šta se sve nalazi na statusnoj liniji, te kako se vrši otvaranje novog dokumenta, odnosno izmena već postojećeg, kao i na koji način funkcioniše navigacija u konkretnom dokumentu.\nPosle toga, predavači će ih upoznati i sa postupkom čuvanja konkretnog dokumenta, ali i sa korišćenjem paleta alatki i kontrola (Tools i Control palete). Naučiće ih i na koji način se radi sa mernim jedinicama i kako ih mogu izmeniti.\nObuka i kurs za Adobe InDesign - početni dalje podrazumeva upoznavanje polaznika sa radom u menijima i sa paletama, tako da će oni najpre naučiti da koriste lenjir, pomoćne linije i različite alate, a poput onih za crtanje i selekciju, te će savladati opciju zumiranja. Fokus sledećeg dela ove obuke je usmeren na savladavanje znanja neophodnih za rad sa nekoliko različitih objekata, gde polaznici uče na koji način se vrši njihovo poravnanje ili grupisanje, ali i sve ostale detalje koji su potrebni vrlo često u praksi.\nDobro je poznato da u različitim vrstama reklamnih materijala ili drugih koji se izrađuju u programu Adobe InDesign adekvatan odabir boja igra vrlo bitnu ulogu, pa je to i osnovni razlog zbog čega se veći deo pomenute obuke usmerava upravo na savladavanje rada sa bojama, a u smislu da će se polaznici upoznati sa različitim vrstama paleta i naučiće kako se vrši takozvano razlaganje boja.\nA posle toga sledi rad sa tekstom, gde kandidati uče ne samo na koji način se crtaju okviri i kako se vrši transformacija teksta, već i kako funkcionišu sve palete namenjene za rad sa tekstom koje su dostupne u programu Adobe InDesign. Takođe će da nauče i na koji način se vrši formatiranje teksta, ali i kako prilagoditi stil teksta konkretnom dokumentu, a uz sve to će naučiti i na koji način da uz pomoć različitih stilova izvrše prelom teksta u skladu sa potrebama, a prvenstveno da bi se izbegli problemi prilikom uvoza tekstualnih sadržaja. Predavači će sve polaznike u toku ovog kursa upoznati i sa onim greškama koje se najčešće javljaju prilikom pripremanja konkretnog teksta za prelom, a savladaće i osnove tipografije.\nNakon svega toga, kandidati će da nauče i kako funkcioniše takozvani modul za slog u programu Adobe InDesign, a upoznaće se i sa mnogobrojnim greškama koje se vrlo često javljaju u slogu i svim ostalim detaljima koji su bitni za formiranje takozvanog novinskog ili knjižnog sloga.\nPodrazumeva se da nastavni program koji predviđa obuka i kurs za Adobe InDesign - početni sadrži i deo koji je vezan za učenje rada sa slikama, u okviru koga se polaznici upoznaju sa različitim formatima slika, te uče šta je vektor, a šta bitmap, odnosno savladavaju sva znanja koja su potrebna da se izvrši uvoz slika iz programa Photoshop, te kako se vrši obrađivanje slika u programu Adobe InDesign.\nDa bi kandidat koji sa uspehom završi ovu obuku bio u mogućnosti da stečena znanja primeni na najbolji način u praksi, on mora da se upozna i sa finim prelomom, odnosno da nauči kako se vrši slaganje teksta i slika, te kako treba primeniti različite efekte u konkretnom sadržaju. Poseban segment u ovom delu kursa je usmeren na rad sa tabelama u programu koji je predmet ove obuke, a gde će zainteresovani polaznici da nauče kako se vrši uvoz konkretne tabele i to iz programa Word, odnosno Excel. Takođe će da se upoznaju i sa primenom fusnota, a naučiće i kako se vrši numerisanje strana, odnosno kako treba raditi sa onim dokumentima koji imaju više strana, te kako se formiraju zaglavlja i podnožja.\nZavršni deo kursa je usmeren na sve one efekte koji su namenjeni završnim radovima u oblasti dizajna, a polaznici će pored ostalog u ovom segmentu kursa da nauče i na koji način može da se izvrši integracija dokumenta koji je urađen u programu Adobe InDesign sa programima Photoshop i Illustrator. Na koji način se konkretan dokument izrađen u ovom programu priprema za štampu će naučiti polaznici na samom kraju ove obuke, a prethodno će ih profesori upoznati i sa različitim vrstama štampe, odnosno sa postupkom filmovanja i separacije boja, te će naučiti i kako funkcioniše montaža stranica na tabak.\nKako se odvija nastava tokom kursa za Adobe InDesign - početni?\nOsim u skladu sa pravilima koja podrazumeva individualna obuka i kurs za Adobe InDesign - početni, Akademija Oxford organizuje za sve zainteresovane kandidate i grupni tip nastave.\nŠto se tiče individualnog kursa, tu je tačno definisano samo njegovo trajanje, dok svaki polaznik pojedinačno ima pravo da se sa svojim profesorom dogovori o terminima kada želi da pohađa časove, kao i kojom dinamikom će se oni odvijati. Podrazumeva se da se ovaj dogovor sprovodi prema smernicama koordinatora za nastavu u određenoj poslovnici Akademije Oxford.\nRad u grupama koje čine najmanje tri, a najviše osmoro polaznika je osmišljen tako da bi se kvalitet grupne nastave maksimalno očuvao. Polaznici bi u ovom slučaju trebalo da prihvate jasno određene termine kada se nastava u grupi održava, te njihovu takođe definisanu dinamiku, ali i trajanje ove vrste obuke, budući da je i ono precizno određeno.\nKome je kurs i obuka za Adobe InDesign - početni namenjena?\nNa prvom mestu bismo mogli reći da je pohađanje pomenute obuke namenjeno svakome ko želi da nauči da koristi program Adobe InDesign na početnom nivou, a ko poseduje već znanja koja su vezana za rad u okviru Windows operativnog sistema.\nJednostavnije rečeno, obuka i kurs za Adobe InDesign - početni je namenjen svakome ko želi da se upozna sa osnovama grafičkog dizajna, a kako bi mogao da se bavi izradom različitih materijala, poput memoranduma neke firme, odnosno reklamnih plakata i flajera, ali i logotipa i ostalih sličnih sadržaja.\nTrajanje kursa za Adobe InDesign - početni\nVeć smo napomenuli da je trajanje pomenutog kursa tačno određeno i maksimalno usklađeno sa nastavnim planom i programom, a po kome se obuka i kurs za Adobe InDesign - početni i odvija.\nSvi oni kandidati koji se u trenutku prijave budu odlučili za individualnu obuku bi trebalo da pohađaju ukupno 21 školski čas nastave (45 minuta). Kod ovog tipa obuke je samo trajanje jasno određeno, dok se termini i dinamika direktno dogovaraju između predavača i polaznika.\nUkupno trajanje grupne obuke je 30 školskih časova, a osim termina u ovom slučaju je i njihova dinamika tačno određena i podrazumeva da polaznik treba da pohađa predavanja 10 dana i to da svakog dana ima po tri školska časa, to jest svakoga od tih dana po 135 minuta nastave.\nKoja je cena obuke za Adobe InDesign - početni?\nU odnosu na to da li će kandidat odlučiti da pohađa grupnu ili individualnu obuku i kurs za Adobe InDesign - početni zavisi i koliko ona košta.\nDa bi grupna obuka i kurs za Adobe InDesign - početni mogla da bude održana u bilo kojoj poslovnici Akademije Oxford neophodno je da bude i ispunjen osnovni uslov za njeno održavanje, a što podrazumeva prijavljivanje minimalno 3 polaznika. Posle toga se svi ostali prijavljeni obaveštavaju o tačnom datumu kada će ova vrsta kursa početi, odnosno o terminima koje svakako moraju da poštuju.\nJedino ako baš svi polaznici u jednoj grupi zahtevaju da se promeni utvrđen termin, a za to su se stekli uslovi u određenoj poslovnici, koordinator za nastavu će odobriti promenu termina, ali to ne spada u ustaljenu praksu.\nKod individualne nastave je mesto i vreme održavanja definisano i usklađeno sa dogovorom između predavača i svakog pojedinačnog polaznika. Ovaj tip obuke može da počne brzo pošto se oni oko svega dogovore.\noni kandidati koje zanima kurs i obuka za Adobe InDesign - početni, a ispunjavaju pomenute uslove mogu lično da se prijave cele godine u svakoj od poslovnica Akademije Oxford ili da bilo koju poslovnicu kontaktiraju telefonskim putem, kao i da na zvaničan mejl ove institucije pošalju podatke za prijavu\nu onoj poslovnici u kojoj će kandidat i da pohađa nastavu u okviru ove obuke će da izvrši i sva plaćanja, a u skladu sa trenutno važećim cenovnikom\nukoliko određena kompanija želi da ovu vrstu kursa pohađaju njeni zaposleni, može da očekuje usklađivanje nastavnog plana sa njihovim potrebama u najvećoj mogućoj meri\nSpisak gradova za kurs i obuku za Adobe InDesign


Na današnjoj sednici Saveta za obrazovanje i sport razmatrani su i usvojeni Predlog odluke o mreži javnih ustanova koje obavljaju delatnost predškolskog vaspitanja i obrazovanja na teritoriji Grada Novog Sada, Predlog odluke o finansijskoj podršci Fondu za stipendiranje i podsticanje napredovanja darovitih studenata i mladih naučnih radnika i umetnika Univerziteta u Novom Sadu, za školsku 2019/2020. godinu i Informacija o stepenu usklađenosti planiranih i realizovanih aktivnosti iz programa poslovanja javnih i javno komunalnih preduzeća čiji je osnivač Grad Novi Sad za period 1. januar – 30. jun 2019. godine.\nPredlogom odluke o mreži javnih predškolskih ustanova na teritoriji Grada Novog Sada utvrđuje se mreža javnih ustanova za obavljanje delatnosti predškolskog vaspitanja i obrazovanja, kao i njihov broj i prostorni raspored.\nOvim Predlogom odluke propisuje se da mrežu javnih ustanova za obavljanje delatnosti predškolskog vaspitanja i obrazovanja čini osam ustanova, i to: ,,Riznica“ Petrovaradin, Jože Vlahovića 66, ,,Lastavica“ Veternik, Paunova 4, a u Novom Sadu ,,Miroslav Antić“, Janka Čmelika 87, ,,Plava zvezda“, Čenejska 50, ,,Jovan Jovanović Zmaj“, Bate Brkića 1/A, ,,Stari grad“, Pavla Simića 9, ,,Pčelica Maja“, Branimira Ćosića 40 i ,,Dečija planeta“, Narodnog fronta 42. Pored navedenih predškolskih ustanova, Predlogom odluke propisuje se da se delatnost predškolskog vaspitanja i obrazovanja dece sa smetnjama u razvoju i invaliditetom obavlja i u Školi za osnovno i srednje obrazovanje ,,Milan Petrović“. Predlogom odluke utvrđuje se da ove predškolske ustanove obavljaju delatnost predškolskog vaspitanja i obrazovanja dece predškolskog uzrasta od šest meseci do polaska u školu, u skladu sa osnovama programa predškolskog vaspitanja i obrazovanja i drugim programima i planovima, kao i delatnost kojom se obezbeđuje ishrana, nega, preventivno-zdravstvena i socijalna zaštita dece predškolskog uzrasta, u skladu sa zakonom.\nPropisano je da će do početka rada mreže predškolskih ustanova, navedene aktivnosti obavljati Predškolska ustanova ,,Radosno detinjstvo“ Novi Sad, a da će nakon početka rada Centralne kuhinje, objekat kuhinje u Ulici Vojvođanskih brigada nastaviti sa radom, a objekat kuhinje na Bulevaru Evrope broj 31 će biti adaptiran za obavljanje delatnosti predškolskog vaspitanja i obrazovanja.


Ako ste u poslednjih nekoliko godina želeli da upišete kurs stranog jezika ili ste se raspitivali o uslovima studiranja ili zaposlenja u inostranstvu, verovatno ste primetili da je nivo znanja stranog jezika predstavljen u vidu skale od A1 do C2.\nPod skalom A1-C2 se podrazumeva nivelacija poznavanja nekog stranog jezika koja obuhvata 6 nivoa: A1, A2, B1, B2, C1 i C2, pri čemu je A1 najniži, a C2 najviši nivo znanja. Ova skala je rezultat više od dve decenije istraživanja i deo je smernica Zajedničkog evropskog referentnog okvira za jezike. Zahvaljujući njoj moguće je porediti testove i poznavanje stranih jezika prevazilazeći jezičke i državne barijere.\nZajednički evropski referentni okvir za jezike (eng. Common European Framework of Reference for Languages – CEFRL ili CEF) prvi put je objavljen 2001. godine. Sadrži smernice koje je Savet Evrope izradio zajedno sa ustanovama ALTE (Udruženje jezičkih ispitnih centara u Evropi) i EAQUALS (Evropsko udruženje za kvalitetne jezičke usluge).\nGlavni cilj je bio da se na objektivan način opiše znanje učenika stranih jezika širom Evrope i da se pomoću nje uspostavi jedinstveni sistem utvrđivanja jezičkih sposobnosti. Zahvaljujući ovom okviru stvoren je temelj za sastavljanje nastavnih planova, programa i materijala za učenje, kao i za ocenjivanje jezičkih kompetencija.\nPored evropskih zemalja, ovi standardi su se proširili i na ostale delove sveta, kao npr. Kolumbiju i Filipine, a dostupni su na 39 jezika, između ostalih na arapskom, kineskom i japanskom. Jedan od temeljnih dokumenata ovog okvira je Evropski jezički portfolio koji se sastoji iz tri dela: Jezičkog pasoša, Jezičke biografije i Dosijea.\nPROČITAJTE I: 10 razloga zašto svako treba da uči strani jezik\nCEF ne nudi samo skalu znanja stranih jezika, nego i detaljnu analizu komunikativnih konteksta, tema, zadataka i ciljeva, kao i detaljne opise kompetencija na koje se oslanjamo pri komunikaciji.\nZbog ovoga se CEF sve više koristi u obrazovanju nastavnika jezika, reformama nastavnih planova i programa za učenje stranih jezika i razvijanju nastavnih materijala, a šest referentnih nivoa se sve više priznaju kao evropski standard za utvrđivanje nečijeg poznavanja stranog jezika.


Vesti online / Slobodno Vreme / Auto-moto / VW će pored automobila na struju praviti i električne trotinete (VIDEO)\nVolkswagen želi da profitira od sve veće popularnosti električnih trotineta i uđe na tržište "mikromobilnosti". Prema informacijama "Velta", VW u proizvodnju električnih trotineta ulazi sa kineskom startap komapnijom NIU.\nZajedno žele da proizvode model "Stritmejt" (Streetmate), koji je predstavljen na prošlogodišnjem sajmu automobila u Ženevi.\nU Nemačkoj, kako podseća "Velt" još nema generalnog odobrenja za električne trotinete, a o odobrenju se "prepiru" savezna država i pokrajine. U drugim zemljama, između ostalih u SAD, trotineti na struju su već zvanično odobreni i veoma omiljeni kod građana za prelaženje kratkih relacija.\nAUTO-MOTO Volkswagen planira novu budućnost za legendarnu "bubu"\nAUTO-MOTO VW planira da napravi 15 miliona električnih vozila na MEB platformi\nAUTO-MOTO Kako će se VW izboriti sa konkurencijom?


Tanjug 18. septembra 2018. 17:20\nVAŠINGTON – Si-En-En je objavio ekskluzivni izveštaj o šrapnelima pronađenim u Jemenu koji, kako navodi, povezuju američke bombe sa ubijanjem civila u krvavom građanskom ratu u toj zemlji.\nU tekstu pod naslovom „Made in America“, američka televizija obelodanila je najnovije dokaze mesec dana nakon što je objavila rezultate svoje istrage, prema kojima su ostaci bombe proizvedene u SAD pronađene na mestu na kojem je u vazdušnom napadu na autobus u jemenskoj Sadi, 9. avgusta, ubijeno na desetine učenika.\nDirektorka grupe Mvatana, Radija al-Mutavakel, rekla je ovoj televiziji da SAD snose „pravnu i moralnu odgovornost za prodaju oružja koaliciji na čelu sa Saudijcima“ što, kaže, pogoršava sukob u Jemenu.\n„Više puta i u više incidenata, ostaci američkog oružja pronađeni su na mestima vazdušnih udara u kojima su ubijeni civili. Jemenski civili svakodnevno umiru zbog ovog rata, a vi (Amerika) raspirujete ovaj rat, i zato prestanite da to činite. Sramota je da finansijski interesi budu vredniji od krvi nedužnih ljudi“, rekla je ona za Si-En-En.\nRebeka Rebarih, portparolka Pentagona rekla je američkoj televiziji da „konačne odluke o sprovođenju operacija donose članice koalicije na čelu sa Saudijskom Arabijom, a ne SAD“ i pozvala sve strane da „preduzmu sve izvodljive mere opreza kako bi se izbegla šteta po civile“.\nI on je istakao da „koalicija sve navode o incidentima veoma ozbiljnio shvata“ i da se „operacije napada izvode propisno, dakle u skladu s najvišim međunarodnim standardima“.\nU vazdušnom napadu na školski autobus, u kojem je ubijeno 40 dece, prošlog meseca korišćena je laserski navođena bomba MK-82 proizvođača „Lokhid Martin“ koju su SAD prodale Saudijskoj Arabiji – slična onoj koja je bačena na učesnike sahrane u oktobru 2016. kada je ubijeno 155 ljudi, a ranjene stotine.\nU jemenskom građanskom ratu se jemenska vlada, uz vazdušnu podršku koalicije predvođene Saudijskom Arabijom, bori protiv Huta, pobunjenika koje potpomaže Iran.


Projekat “Novi Lideri” u Nišu | Kapital magazin\nProjekat “Novi Lideri” u Nišu\nStudentska organizacija „AIESEC“ već devet godina u nizu organizuje projekat „Novi Lideri“. Ovim projektom AIESEC teži jačanju liderstva širom Srbije kod svakog mladog čoveka, sa ciljem da mlade motiviše da budu agenti pozitivnih promena u svom okruženju. Ideja je poći od mladih i inspirisati ih da razmišljaju na proaktivan način i da pokreću inicijative. Projekat je, i ove godine, podržan od strane Ministarstva omladine i sporta Republike Srbije.\nOvogodišnji „Novi Lideri“ će se realizovati pod temom „Mladi kao pokretači pozitivnih promena ili samo nemi posmatrači“ i sastojaće se iz dva dela: Konferencije Novi Lideri, koja će se održati u Beogradu 13. i 14. novembra u prostorijama Narodne banke Srbije i Lead Up-ova, događaja koji će se dešavati tokom oktobra u 15 gradova širom Srbije, među kojima se nalazi i Niš.\nLead Up u Nišu najavljen je za 9. oktobar, kada će pred mladima Niša govoriti lideri iz te lokalne zajednice ili okruženja, a to su Branko Krsmanović i Nenad Stojanović. Govornici će podeliti sa mladima sopstvene liderske priče, iskustvo i lične izazove na putu ka uspehu.\nPored motivacionog dela Lead Up-a koji je otvoren za sve zaintresovane mlade, biće organizovan i edukativni deo koji je namenjen predstavnicima nevladinih organizacija iz Niša sa ciljem njihovog umrežavanja, razmene znanja i zajedničkog rada na poboljšanju njihovog okruženja.\nOrganizatori pozivaju sve zainteresovane mlade, koji žele da prisustvuju motivacionom delu Lead Up-a, koji će se održati 9. oktobra, sa početkom u 16 časova u Bioskopu “Kupina” (Balkanska 2), da popune prijavu koja se nalazi na sledećem linku.\n04.10.2014|Edukacija i aktivizam, Kultura|0 komentara


Zvezda u finišu slomila Art, slavlje Partizana u Šapcu - SportFem\nZvezda u finišu slomila Art, slavlje Partizana u Šapcu\nIsti rivali, isti i epilog. Sastale su košarkašice Crvene zvezde i Art Basketa u prvom kolu domaćeg prvenstva, što je svojevrsna repriza finala plej-ofa iz prethodnog šampionata.\nKao što su crveno-bele proletos bile bolje i osvojile titulu, tako su i večeras ponovo nadigrale Art, s tim što je tim iz Beton hale ove godine u dosta podmlađenom sastavu – 93:85.\nIpak, Art je pružio dosta jak otpor Zvezdi, koja jeste vodila u većem delu meča, ali u poslednjoj četvrtini domaći sastav je došao do izjednačenja 80:80 poenima Mitrovićeve na nešto manje od četiri minuta pre kraja.\nStegla je Zvezda redove posle toga i serijom 8:0, poenima Bojović (četiri), Avlijaš i Mišeljić pobegla na razliku koju Art više nije mogao da dostigne.\nMilina Mišeljić je bila najbolja na terenu sa 23 poena i šest skokova, pratile su je Milica Bojović sa 16, Maša Janković i Aleksandra Katanić sa po 15. Kod Arta istakle su se Višnja Stefanović sa 22 poena i devet skokova i Anja Bukvić sa 16 poena i po osam skokova i asistencija.\nEkipa Partizana je prvenstvo počela pobedom u Šapcu. U neizvesnom finišu Duga nije uspela da napravi preokret – 81:77.\nŠapčanke jesu došle na samo dva poena zaostatka 32 sekunde pre kraja posle trojke koju je ubacila Punoševac, ali je Davinić košem iz prodora sačuvala vođstvo i donela trijumf crno-belima.\nSofija Olić sa 20 poena je bila najefikasnija u Partizanu, pratile su je Jovana Boričić sa dabl dabl učinkom od po 16 poena i skokova, kao i Anđela Gligić sa 11 poena. U Dugi najbolja je bila Olga Stepanović sa 24 poena.\nSrodni člancipopularnoŽKK Crvena zvezdaŽKK Partizan\nPrvo kolo i odmah derbi: Podmlađeni Art Basket ide na crtu šampionu


Deborah Milano red dugotrajni ruž za usne 15 - Idealno.rs\nPočetna / Lepota i zdravlje / Šminke / Karmini / Deborah Milano red dugotrajni ruž za usne 15\nPonuda prodavnice lilly.rs za proizvod Deborah Milano red dugotrajni ruž za usne 15. Ispravnost cene i podataka proveri na internet stranici prodavnice.\nDeborah Milano Red ruž za usne 01\nod 945,99 DIN\nDeborah Milano Red ruž za usne 04\nDeborah Milano Red ruž za usne 05\nDeborah Milano Red ruž za usne 06\nEVELINE - PROFESIONALNI ODSTRANJIVAE LAKOVA\nod 342,00 DIN\nEVELINE - AJLAJNER VODOOTPORNI TEENI\nProizvođač DEBORAH MILANO\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Deborah Milano red dugotrajni ruž za usne 15 i izberi najbolju. Karmini iz kategorije Šminke je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Deborah Milano red dugotrajni ruž za usne 15 i vidi da li ti odgovara ili pogledaj druge proizvode brenda DEBORAH MILANO. Opis i tehnički podaci proizvoda Deborah Milano red dugotrajni ruž za usne 15 se mogu razlikovati od onih u internet prodavnici u kojoj obavljaš kupovinu. Deborah Milano red dugotrajni ruž za usne 15 je dostupan u prodavnici lilly.rs po ceni, koja je navedena pored svakog prodavca u meniju "Prodavnice".\nGarantne uslove za Deborah Milano red dugotrajni ruž za usne 15 proveri u prodavnici u kojoj nameravaš da obaviš kupovinu. Slika za Deborah Milano red dugotrajni ruž za usne 15 je simbolična, zato se pre kupovine u prodavnici uveri da je proizvod isti.\nMilano Red ruž odlikuje revolucionarna formula koja pruža intenzivnu boju, apsolutnu prijatnost i hidriranje čak 10 sati.Formula sadrži filer na bazi hijaluronske kiseline koji čini usne mekim i vidno punijim, kao mešavinu prirodnih voskova dobijenih iz jojobe, mimoze i suncokreta koji hrane usne i garantuju glatko nanošenje ruža. Zaštitni faktor od sunca 15 štiti usne od štetnih sunčevih zraka.


Truba i trombon u najnovijem singlu Ludih žena | Giza Magazine\nNaslovna Vesti Reportaže Truba i trombon u najnovijem singlu Ludih žena\nTruba i trombon u najnovijem singlu Ludih žena\nLUDE ŽENE nastavljaju sa objavama najavnih singlova za treći studijski album, te nakon veoma uspešne pesme ”Daleko iznad moje lige”, koja je zauzela visoke pozicije na respektabilnim top listama u zemlji i regionu, upravo objavljuju numeru “Reci mi reči”.\nU novoj pesmi ovi užičani zadržavaju prepoznatljiv autorski stil, uz jedan mali eksperiment ubacivši i duvačke instrumente, a svi koji su imali priliku da čuju “Reci mi reči” imaju samo reči hvale.\n“Pesma je donekle različita od naših ranijih radova jer smo po prvi koristili duvačku sekciju. Uvažena gospoda Bodin i Cole, trombon i truba, potrudili su se da daju novi zvuk pesmi koji, ipak, nije daleko od našeg uobičajenog stila. Kako to sve zajedno zvuči, najbolje je da poslušate.“, oglasio se gitarski duo Cicvarić, Duško i Radovan.\nNovi singl se, kao i svi prethodni diskografski radovi Ludih žena, može poslušati na Deezeru: OVDE. Bend izlazak trećeg albuma pod etiketom kuće Lampshade media najavljuje za drugu polovinu tekuće godinu, a izdanju će prethoditi još nekoliko singlova.\nPrethodni tekstTHE NOISE FIGURES (Atina, Grčka) u Omladinskom centru u Zaječaru\nSledeći tekstPreminuo Lotke\nNišvil: “7 bina bez pomoći iz republičkog budžeta”\nVesti 17. jula 2014.\nReportaže 22. jula 2018.\nDobitnik Nobelove nagrade za mir, sa Exitom u septembru realizovao najveći...


Beta 3. decembra 2020. 07:50\n„Poseban problem s platama je to što one nisu sistemski uredjene i njihov rast nije povezan sa objektivnim ekonomskim parametrima. A ako plate u javnom sektoru relativno snažno rastu čak i u vremenu krize, teško je očekivati da će se takva praksa lako napustiti tokom privrednog oporavka“, rekao je Petrović za novi broj nedeljnika NIN.\nKako je naveo, uvodjenje sveobuhvatnog sistema platnih razreda ponovo je odloženo za 2022, iako je prvobitno bilo najavljeno još za 2015. godinu.\nGovoreći o Er Srbiji, on je rekao da ta kompanija i pre krize nije poslovala održivo.\n„Ako iz bilansa isključimo državne dotacije za otplatu starog duga JAT-a, preduzeće je od 2015. do 2019. umesto iskazanog dobitka imalo prosečan godišnji gubitak veći od 20 miliona evra“, rekao je Petrović.\nPrema njegovim rečima, „tu su i prikriveni likvidnosni problemi budući da preduzeće nije uspevalo da prilivima iz redovnog poslovanja pokriva dospele obaveze, što je manjak koji se nadomešćivao zaduživanjem.\n„Akumulirani gubici su ‘pojeli’ kapital preduzeća, što u formalnom smislu znači da su ispunjeni uslovi za stečaj“, rekao je Petrović.\nOn je naveo da pandemija nije direktni uzrok tih problema, ali ih je ogolila, pa preduzeće umesto redovnog manjka gotovine od 30 miliona evra u 2020. godini ima manjak od 60-70 miliona evra.\n„Kada na to dodamo obaveze koje dospevaju ove i naredne godine, dolazimo do zaključka da će preduzeću do kraja 2021. godine faliti najmanje 200 miliona evra da preživi“, rekao je Petrović.\n„Za održivo poslovanje biće nužna temeljna reforma, zbog čega bi subvencije trebalo usloviti obavezom restruktuiranja. To je praksa koju evropske zemlje primenjuju u sličnim situacijama“, objasnio je Petrović.


Parović (Slobodari): Kriminal prožeo sve pore vlasti - Izazov\nNovi magazin 18. oktobra 2020. 11:00\nOn je naveo da ta jučerašnja „mafijaška sačekuša“ usred dana u trenutku kada se tu nalazilo više hiljada ljudi pokazuje da je situacija u Srbiji takva da su kriminalci krajnje samouvereni, osioni i sigurni da im niko ne može ništa.\n„Ovoj sačekuši prethodilo je svojevrsno plakatiranje Beograda slikama ubijenog sa porukom ‘traži se’, a u istom periodu dok je sada ubijeni tražen mnogi ‘istaknuti članovi’ navijačkih grupa bestragom nestaju o čemu se u javnosti vrlo slabo govori“, kazao je Parović.\n„Istina je da kriminalci i njihove firme dobijaju vrlo unosne državne poslove. Istina je i da kriminalci kadriraju po policiji, ministarstvima i javnim preduzećima. Tužna je istina da je vlast Srbiju pretvorila u mafijašku prćiju“, zaključio je on, a saopštio Narodni slobodarski pokret Slobodari.\nPucano na pravoslavnog sveštenika u Lionu, policija traga za napadačem\nVučić otputovao u Podgoricu\nRadojević: Mnogi problemi bi se lakše rešavali da imamo ministarstvo…\nAmbasador Srbije u Crnoj Gori: Dolazak Vučića u Podgoricu početak…


Hotel za Scario (Италија) : 241 pronađenih hotela\nRezultati obuhvataju hotele u blizini Scario Poređati prema :\nOvaj hoteli je najbliži: Scario Pozicija ovog hotela je severoistok za grad Scario, a nalazi se u ulici Loc. Marcaneto, na samo 7 minuta hodom od centra grada.U hotelu Ora Resort Marcaneto Palace pronaći ćete sve usluge koje treba d...Još informacija\nHotel Ristorante Cavaliere je u blizini Scario Nalazi se u ulici Via Rione Nuovo 12, pozicija mu je severoistok za grad Scario, a od centra je udaljen samo 12 minuta hodom.Stil ovog hotela kategorije dve zvezdice je Povoljan za grad Scario. U njem...Još informacija\nStil hotela Hotel Torre Oliva je Luksuzan, a pruža pun komfor i usluge kao što su: n.a.. Na 6 minuta kolima udaljenosti od centra grada, ovaj hotel se nalazi u ulici Via Nazionale Snc, a pozicija mu j...Još informacija\nStil ovog hotela za grad Policastro Bussentino je Sa plažom, a kategorija tri zvezdice. U njemu ćete naći razne usluge, kao što su: Restoran, Room Service, Bar, Recepcija otvorena 24 sata, Teniski ter...Još informacija\nRelais Pian Delle Starze Hotel sa 0 zvezdice\nStil hotela Relais Pian Delle Starze je Povoljan, a pruža pun komfor i usluge kao što su: Restoran, Room Service, Bar, Novine, Sobe za nepušače, Televizija, Klimatizovano. Na 6 minuta kolima udaljenos...Još informacija\nHotel America Hotel sa 4 zvezdice\nU hotelu Hotel America pronaći ćete sve usluge, a posebno: Restoran, Room Service, Bar, Recepcija otvorena 24 sata, Sobe za nepušače, Perionica, Televizija, Klimatizovano, Satelitska televizija. Kateg...Još informacija\nResidence Baia Infreschi Hotel sa 4 zvezdice\nU hotelu Residence Baia Infreschi pronaći ćete sve usluge, a posebno: Room Service, Recepcija otvorena 24 sata, Ekspres prijava/odjava gostiju, Televizija. Kategorija mu je četiri zvezdice, a stil Luk...Još informacija\nResidence Torre Delle Viole Hotel sa 3 zvezdice\nNa 4 minuta hodom udaljenosti od centra, ovaj hotel u ulici Via Comite sa pozicijom severoistok za grad Marina di Camerota, idealan je za otkrivanje svih lepota grada, bez obzira da li ostajete samo n...Još informacija\nJolly Residence Hotel sa 0 zvezdice\nStil hotela Jolly Residence je Povoljan, a pruža pun komfor i usluge kao što su: n.a.. Na 3 minuta hodom udaljenosti od centra, ovaj hotel u ulici Via Sirene, 15 sa pozicijom severoistok za grad Marin...Još informacija\nMediterraneo Residence Hotel sa 3 zvezdice\nNa 2 minuta hodom udaljenosti od centra grada, ovaj hotel se nalazi u ulici Via Sirene 5, a pozicija mu je severoistok za grad Marina di Camerota. Sve to ga čini idealnim za otkrivanje grada i okoline...Još informacija\nPark Hotel Cilento Hotel sa 3 zvezdice\nPozicija ovog hotela je severozapad za grad Marina di Camerota, a nalazi se u ulici Via Sirene 26, na samo 5 minuta hodom od centra grada.U hotelu Park Hotel Cilento pronaći ćete sve usluge koje treba...Još informacija\nVaš izbor: Hotel za Scario (Италија) : 241 pronađenih hotela


Pismo profesorke dr Dragane Jovanović\nTužilac i njegovi nalogodavci\nKako je tužilac Prvog osnovnog javnog tužilaštva u Beogradu Ljubivoje Đorđević obavezujućim uputstvo naterao zamenicu Vericu Trninić da posle šest godina ''tužilačke istrage'', podigne lažnu optužnicu protiv lekara Kliničkog centra Srbije\nPred Prvim osnovnim javnim tužilaštavom u toku je postupak koji se vodi povodom krivične prijave porodice pok. Filipa Breberine koje je podneta protiv grupe lekara Kliničkog Centra Srbije, prof dr Dragane Jovanović, dr Ćeriman Vesne, dr Tanje Vujić, dr Marije Laban Lazović, prof dr Ljudmile Nagorni Obradović, dr Žanete Terzioski, dr Nebojše Radovanovića, i med.sestre Marine Milovanović zbog navodnog teškog krivičnog dela protiv zdravlja ljudi Krivičnog zakonika (za nesavesno lečenje i nehumani odnos), za koje se goni po službenoj dužnosti. Tendenciozno i neistinito je u krivičnoj prijavi navedeno "da su nalazi isključili maligno oboljenje" te da je bio nesavesno i nedekvatno lečen od zapaljenja pluća, iako su članovi porodice znali nalaz obdukcije u momentu podnošenja krivične prijave tj. da je u pitanju odmakla raširena maligna bolest pluća sa metastazama u raznim organima, kada se upala pluća ne može posmatrati kao izolovano oboljenje, već isključivo kao uobičajena i relativno česta komplikacija ovakvog teškog malignog oboljenja. I mnogo drugih neistina je izneto.\nUporno se godinama pokušava da se imputira krivica doktorima Klinike za pzlmologiju KCS. Pritom je više meseci pre prijema pacijenta u Klinički Centar Srbije, na magnetnoj rezonanci mozga već bila viđena promena u mozgu, za koju se na obdukciji pokazalo da je metastaza karcinoma pluća.\nPosebno napominjem da je čak i SUDSKA OBDUKCIJA NARUČENA TELEFONOM (kao što se naručuje brza hrana telefonom) od strane člana porodice PROTIV-ZAKONITO (BEZ OBAVEŠTAVANjA I DOBIJANjA SAGLASNOSTI NADLEŽNIH ORGANA SUDA/TUŽILAŠTVA), UZ PRETHODNO PROTIV-ZAKONITO DRŽANjE TELA POKOJNIKA U HLADNjAČI 4 DANA, što zaista kompromituje izjave o Srbiji kao državi prava, i derogira načela neophodna za pregovore u vezi 23.poglavlja u procesu evrointegracija.\nČetiri Sudsko medicinska odbora Univerziteta u Kragujevcu, Beogradu i Novom Sadu kao i veštačenja su sva ukazala da nije bilo greški tj. da su lekari Klinike za pulmologiju postupali ispravno u dijagnostičkom i terapijskom smislu.\nMeđutim, hajka se vodi već 6 godina protiv navedenih doktora tokom ovog istražnog postupka, a na tužilaštvo vrši sada konstatno nezakoniti uticaj sa namerom da se podigne optužnica, iako nema elemenata za to - što je potvrđeno u junu o.g. i u finalnom izveštaju zamenika javnog tužioca koja je vodila postupak.\nDakle iako nije utvrđena greška, u današnjoj Srbiji - državi prava, nezavisnog sudstva, jedan telefonski poziv rešava sve. Kako takav telefonski poziv viših instanci naređuje da se ipak podigne optužnica, prinuđena sam da se obratim odgovarajućim institucijama, i tzv. Višim instancama, jer pretpostavljam da bi sledeći telefonski poziv u tom slučaju odredio i „pravednu" konačnu presudu.\nUputila sam odgovarajućim institucijama, i tzv. Višim instancama, otvoreno pismo upozorenja na ovu situaciju, u kome insistiram da se izvrši uvid u ovaj predmet i zaštite lekari i medicinski radnici od političkog ili bilo kog drugog uticaja u svetlu dokaza i činjnica, koji su u predmetu, a sve u interesu pravne sigurnosti i pravilnog i zakonitog postupanja (predstavka upozorenje u prilogu).\nU slučaju da se nastavi ovakav progon mene i drugih doktora klinike za pulmologiju pre svega, biću prinuđena da se obratim nadležnim međunarodnim institucijama za pomoć.\nredovni Profesor na Medicinskom fakultetu u Beogradu - u penziji unazad mesec i po dana, osnivač i šef katedre za palijativnu medicinu od 2012. do oktobra o.g., dvostruki specijalista (pneumoftiziologije i palijativne medicine), dvostruki supspecijalista (pulmologije i onkologije), autor brojnih radova i nekoliko knjiga, prepoznata kako u domaćim tako i međunarodnim stručnim krugovima, dobitnik nekoliko nagrada među kojima i kao koordinator udruženja Doktori protiv korupcije, nagrade za 2011g EFHCN (Evropska mreža za borbu protiv prevare i korupcije u zdravstvu - savetodavno telo Evropskog Parlamenta), bivši direktor Instituta potom klinike za pulmologiju KCS, Gradski sekretar za zdravstvo Beograda 2008-2009, Posebni savetnik Ministra za zdrvlje Maj 2014 - April 2015, član nekoliko međunarodnih bordova za karcinom pluća i fibroze, ESO ESMO stalni predavač, ERS College of Expert, itd.


Bašele: Izveštaji da talibani krše ljudska prava\nTanjug 24. avgusta 2021. 11:19\nŽENEVA – Visoka komesarka Ujedinjenih nacija (UN) za ljudska prava Mišel Bašele izjavila je danas da je primila verodostojne izveštaje o ozbiljnim kršenjima ljudskih prava koja su počinili talibani u Avganistana.\nOna je navela da ti izveštaji uključuju navode o pogubljenjima civila po prekom postupku i ograničenjima prava žena, kao i kršenja prava tokom izražavanja protesta zbog vladavine talibana, prenosi Rojters.\nMišel Bašele je pozvala Savet UN za ljudska prava, koji hitno zaseda na zahtev Pakistana i Organizacije islamske saradnje (OIC), da uspostavi mehanizam za pažljivo praćenje akcija talibana.\n„Osnovna crvena linija treba da bude talibanski tretman žena i devojaka“, poručila je Visoka komesarka UN na sastanku u Ženevi.\nTalibani, koji zagovaraju i sprovode konzervativne, šerijatske islamske zakone, preuzeli su vlast u Avganistanu, nakon što su zauzeli Kabul 15.avgusta, kada je svrgnuti predsednik Ašraf Gani pobegao iz zemlje.


Republika Srpska mjere koronavirus | Info | Društvo\n3. August, 19:08\nNove mjere Republičkog štaba: Srednjoškolci i studenti se vraćaju u klupe 1 Podijeli Podijeli na facebook Podijeli na twitter Podijeli na viber Pošalji na mail\nUčenici srednjih škola i studenti u visokoškolskim ustanovama u Republici Srpskoj od ponedjeljka, 19. aprila, će ponovo pohađati nastavu u školama, odnosno na fakultete, odlučio je Republički štab za vanredne situacije na današnjoj sjednici.\nŠeranić je na konferenciji za novinare u Banjaluci rekao da, kada je riječ o školstvu, jedinice lokalne samouprave imaju pravo da donose pojedinačne odluke, kao što je slučaj sa Gradom Trebinje, gdje je u toku odluka da se nastava odvija na daljinu.\nŠtab je na današnjoj sjednici ovlastio Institut za javno zdravstvo Srpske da nabavi 160.000 doza vakcina za vakcinisanje 80.000 ljudi.\nŠeranić je pojasnio da je riječ o kineskoj vakcini "sinofarm" za čiju nabavku je Institut primio informativnu ponudu.\nZa nabavku ove vakcine biće izdvojeno 7,2 miliona KM, bez PDV-a.\n"Cijena doze vakcine je 45,36 KM bez uračunatog PDV-a, te će cijena za dvije doze, koje su potrebne za ukupnu vakcinaciju osobe, biti 90,72 KM bez PDV-a, a u cijenu su uračunati i svi propratni troškovi, kao što je transport, čuvanje, distribucija vakcine i drugi segmenti", rekao je Šeranić.\nKada je riječ o trenutnoj epidemiološkoj situaciji u Srpskoj, Šeranić je rekao da podaci pokazuju da je smanjen broj zaraženih, kao i manji broj uzoraka koji se testiraju.\n"Potvrde stižu i iz domova zdravlja da je broj pregleda u primarnoj zdravstvenoj zaštiti niži nego što je to bilo u prethodnom periodu, a samim tim je i manji broj pozitivnih lica na bolničkom liječenju", rekao je Šeranić.\nOn je upozorio da građani treba da budu oprezni i u narednom periodu, zbog predstojećih vjerskih i državnih praznika, te da poštuju epidemiološke mjere, kako ne bi došlo do narušavanja trenda stabilizacije.\n"Lokalne zajednice, zajedno sa domovima zdravlja, zadužene su za organizaciju vakcinacije, a sve vakcine koje zaprimimo, automatski šaljemo na teren", rekao je Šeranić.\nOn je izrazio nadu da će Srpska u narednom periodu dobiti veću količinu vakcina, s obzirom na najave iz "Kovaks" mehanizma da bi nakon 23. aprila trebalo da stignu dodatne količine vakcina "astra zeneka" i "fajzer".\n"Kada je riječ o vakcini `sputnjik`, trenutno je na stanju 6.000 doza koje su stigle u okviru manjeg kontingenta, a što se tiče svih ostalih najava za donacije, u kontaktu smo sa Ministarstvom civilnih poslova, na osnovu kojih očekujemo i te doze", rekao je Šeranić.\nRepublički štab za vanredne situacije Republika Srpska epidemiološke mjere\n16.04.2021. / 11:53


Kosovski tužilac suspendovan: Govorio na verskom skupu sa optuženima za terorizam | KoSSev\nKosovski tužilac suspendovan: Govorio na verskom skupu sa optuženima za terorizam\nSubota 30. januar 2016, 10:30\nFoto: Basri Morina/Youtube screenshot\nKosovski tužilac Basri Morina suspendovan je na šest meseci zbog učestvovanja u verskom skupu koji je organizovao jedan od optuženih za krivično delo u vezi sa terorizmom, saopšteno je iz kancelarije tužilaštva Kosova. Morina, međutim, ne samo da je učestvovao u prošlogodišnjem okupljanju na kojem je, kako su istakli kosovski mediji, bio i imam iz Prizrena, Mazlam Mazlami, koji je uhapšen zbog sumnje da je propovedao pridruživanje Al nusri i ISIS-u, već je, ovaj nekadašnji specijalni tužilac, održao i govor u kojem se, kako su, takođe, naveli prištinski mediji, pozivao na verski zakon Islama - Šerijat.\nMorina je, kako se navodi u saopštenju Tužilaštva Kosova, u skupu verskog karaktera učestvovao 14. novembra prošle godine, a kancelarija ovog tužilaštva je tu informaciju dobila 7. januara i "odmah je prosledila Kancelariji disciplinskog tužioca, kako bi se istraga odmah i pokrenula".\nNakon istrage, ova kancelarija je 27. januara, utvrdivši da je Morina prekršio etički kodeks tužilaca, podnela izveštaj sa preporukom za njegovu suspenziju bez plate, za period od šest meseci, počev od 27. januara.\n"Takođe, uprkos činjenici da je na poziciji državnog tužioca i da nije dozvoljeno prisustvo na takvim skupovima, tužilac Morina je održao govor verskog sadržaja - takve aktivnosti nisu u saglasnosti sa obavezama tužioca za sprovođenje visokih standarda profesionalnog ponašanja," navodi se, takođe, u saopštenju za medije iz tužilaštva Kosova.\nDisciplinska komisija je zato, kako se dalje navodi, procenila da bi nastavak rada ovog tužioca negativno uticao na javno mnjenje i na poverenje građana u tužilački sistem.\nPočetkom januara kosovski mediji su preneli vest u kojoj navode da je Morina "tužilac koji voli Šerijat", a uz video zapis njegovog govora, za koji su naveli da liči na govor imama, dok "citira Kuran, govori o islamskoj pravdi i čita molitvu na arapskom". Mediji su naveli i da je govorio na skupu na kojem je bio prisutan i imam Mazlam Mazlami, koji je zajedno sa još nekoliko lica uhapšen 2014. godine zbog sumnje da je tokom propovedi u svojoj džamiji pozivao ljude da pristupe Al nusri i ISIS-u.


U CG vraćeno više od 1.000 naših državljana - Moja Crna Gora\n24/03/2020\tvijesti iz crne gore Izvor: mojacrnagora.rs\nGeneralni direktor Generalnog direktorata za konzularne poslove i dijasporu Branislav Karadžić, koji je i član Operativnog tima za povratak crnogorskih državljana, kazao je za Pobjedu da su diplomatskim pregovorima i dobrim bilateralnim odnosima, i pored zatvaranja granica susjednih i pojedinih evropskih zemalja, realizovani humanitarni letovi iz Budimpešte, Londona, Beograda, Rima, Madrida, Istanbula, Frankfurta, Berlina, Brisela, Ciriha, Ljubljane, Pariza i Beča, kao i letovi ruskih, turske i poljske avio-kompanije, kojima je u Crnu Goru vraćeno više od 1.000 naših državljana.\n”Diplomatsko-konzularna mreža i Ministarstvo vanjskih poslova su u stalnoj komunikaciji sa građanima/državljanima Crne Gore u gotovo svim krajevima svijeta, kojima nastojimo pružiti svu podršku i pomoć u iznalaženju najpogodnijih mogućnosti za povratak u Crnu Goru. Uz našu asistenciju vraćeni su državljani koji su se našli i u Omanu, Australiji, Kataru, Indiji, Egiptu, Ujedinjenim Arapskim Emiratima”, rekao je on za Pobjedu.\nCrnogorska diplomatija je, ističe Karadžić, još jednom pokazala da i u najtežim trenucima nije zaboravila na prijatelje, partnere i pomogla je povratak državljana Njemačke, Francuske, Austrije, Slovenije i drugih država u svoje domovine.\n”Crnogorska Vlada vodeći računa o svojim državljanima van granica Crne Gore, usljed epidemije korona virusa nije zatvorila granice za svoje državljane, već je pokrenula organizovanu akciju vraćanja svih zainteresovanih”, istakao je on.\nTags Branislav Karadžić


KRAGUJEVAC - I ako rok za podnošenje dokumentacije za privatizaciju „Zastava automobila“ ističe krajem ovog meseca, do sada se niko od velikih proizvođača automobila nije prijavio za kupovinu kragujevačke fabrike.\nKako tvrdi predsednik sindikata ovog preduzeća Zoran Mihajlović, uslovi za kupovinu srpske auto-industrije su da njen budući vlasnik mora da se bavi proizvodnjom vozila i da ima godišnji profit koji se meri milionima evra.\n- Razgovori se još uvek vode sa američkim „Dženeral motorsom“, austrijskim „Magna Štajerom“ i jednim kineskim proizvođačem koji godišnje proda više od milion vozila. Naš stav je da tendersku prodaju nema smisla zakazati ukoliko nema pravog kupca. Predstavnici „Dženeral motorsa“ su odložili najavljenu posetu „Zastavi“ do daljnjeg, zbog krizne političke situacije u državi. Glavni gradski stručnjak za privredu Vlado Vučković tvrdi da su obećanja o prodaji „Zastave“ i o pronalasku strateškog partnera koji će uložiti ogroman novac u srpsku automobilsku industriju olako date.\n- Interes stranih firmi nije u tržištu, jer je ono u Srbiji definitivno siromašno i malo. Velike kompanije mogu da dođu ovde samo zbog jeftinije proizvodnje i stabilnosti. Ali, celokupna politička situacija „Zastavi“ ne ide u prilog, jer sada skoro niko neće da uloži pare u Srbiju, - kaže Vučković.\nKoliko je tržište Srbije siromašno najbolje ilustruje podatak da se na njemu godišnje proda 60.000 novih automobila. U isto vreme, Hrvatska, sa dvostruko manje stanovnika, kupi 80.000 novih vozila.\nSindikat neće odustati od svojih zahteva - da nema otpuštanja 3.900 radnika u naredne tri godine, da najmanje pet godina od kupovine fabrike ne sme da se menja njena delatnost, i da, ukoliko postoji tehnoiloški višak, svaki radnik sa tog spiska može da ode samo svojevoljno uz otpremninu od najmanje 400 evra po godini radnog staža.


Brisel: Dačić i Tači približili stavove o pravosuđu\nSastanak dva premijera i evropske poverenice Ketrin Ešton u decembru.\nU 22. rudni dijaloga Beograda i Prištine u Briselu, u kojoj je glavna tema bilo pravosuđe, približeni su stavovi dve strane i ostvaren je suštiniski naredak, potvrdili su nakon sastanka premijeri Kosova i Srbije Hašim Tači i Ivica Dačić.\nOni su rekli i da bi u narednim danima ekspertske radne grupe trebalo da finalizuju tekst dogovora, nakon čega će se dvojica premijera ponovo sastati kako bi doneli i političku odluku o postizanju dogovora vezanom za pravosuđe.\nPremijer Kosova rekao je da su stavovi približeni, te podvukao da će svi dogovori o pravosuđu u potpunosti biti u skladu sa zakonima Kosova.\n“Nismo razgovarali o drugim temama, ali smo pričali o tome kako da brže i bolje impelementiramo ono što je do sada dogovoreno”, rekao je Tači.\nPremijer Srbije Ivica Dačić, ističući da su stavovi dosta približeni, naveo je i da je rešavanje pitanja pravosuđa veoma važno i za Srbiju na njenom evropskom putu.\n“Mišljenja su bila različita, mi smo izrazili stav da to što će biti jedan sud i jedno tužilaštvo ne znači da Srbi treba da izgube svoju specifičnost na severu. S druge strane, albanska strana nije želela da se taj sud deli po etničkim kriterijumima. Našli smo neka rešenja koja bi dozvoljavala raspodelu predmeta po određenim kategorijama i dela i zgrada gde će biti smešteni sudije i tužioci, a da sa druge strane to bude funkcionalno. Ne mogu da kažem da smo postigli dogovor, ali smo na dobrom putu da ga postignemo”, rekao je Dačić.\nDačić je naveo i da se Srbija na sastanku založila da EU iskoristi svoj autoritet “kako bi se saznalo zašto je došlo do hapšnjenja Srba na Kosovu, Olivera Ivanovića i drugih”.\n“Ne želeći da utičemo na rad pravosudnih organa, ali da nam se da jedno razjašnjenje zbog čega je to urađeno, imajući u vidu da to može da destabilizuje političku situaciju na severu Kosova”, rekao je Dačić.\nVisoka predstavnica EU Ketrin Ešton saopštila je da su sa premijerima Srbije i Kosova vođeni ozbiljni razgovori o svim finalnim pitanjima vezanim za pravosuđe na osnovu aprlskog sporazuma.\n"Svi relevantni elementi se sada razrađuju i biće deo paketa, koji će dvojica premijera finalizovati na sledećem sastanku", rekla je Ešton.


Zaharijeva: Očekujemo napredak Srbije i Crne Gore na evropskom putu - European Western Balkans\nAutor EWB 12. 01. 2018.\nSOFIJA – Bugarska očekuje da će Crna Gora i Srbija napredovati u evroatlanskim integracijama i otvoriti još pregovaračkih poglavlja, izjavila je danas bugarska ministarka spoljnih poslova Ekaterina Zaharijeva, čija je zemlja početkom godine preuzela predsedavanje Savetom Evrope.\nZaharijeva je rekla da je krajnje vreme da se Balkan vrati na agendu Evropske unije.\n“Ove zemlje su važne za geopolitičku bezbednost. Ako nismo tamo, neko drugi će doći, nema vakuma. Turska i Rusija se decenijama interesuju, zato moramo da pokažemo našu političku podršku, da im pokažemo, ako i kada su spremni, da će im vrata biti otvorena”, rekla je Zaharijeva.\nKako je navela, Bugarska očekuje da Crna Gora i Srbija nastave da napreduju i otvore još pregovaračkih poglavlja dodajući da misli da postoji “realna šansa za Albaniju i Makedoniju da započnu razgovore tokom bugarskog predsedavanja”.\nNamretka, međutim, primetila je, neće biti osim ako te zemlje ne budu uporne u primeni reformi.\nU okviru napora da vrati region u centar pažnje EU, Bugarska će u maju biti domaćin prvog samita EU-Balkan u poslednjih 15 godina, podseća euroaktiv.com navodeći da je poslednji održan u Solunu 2003. godine.\n“Evropeizacija Balkana je neophodna kako bi se sprečila balkanizacija Evrope”, upozorio je nedavno bugarski premijer Bojko Borisov koristeći, kako navodi euroaktiv.com, termin kojim se označava “fragmentacija regiona na manje, neprijateljske grupe”.\nCrna GoraEkatarina ZaharijevaEvropska unijaSrbija


Niška televizija » Mališani iz Dečjeg centra u Narodnom pozorištu (VIDEO)\nMališani iz Dečjeg centra u Narodnom pozorištu (VIDEO)\nObjavljeno 08.10.2013. 14:05\nU okviru obeležavanja Dečje nedelje mališani iz igraonice Dečjeg centra posetili su Narodno pozorište. Mnogi od njih danas su prvi put imali priliku da vide kako izgledaju pozorišna sala, balkon, garderoba, kostimi i scena na kojoj se igraju predstave.\nU Pozorištu lutaka su bili i gledali predstave namenjene njihovom uzrastu, ali mnogi od njih želeli su da vide kako izgleda pozorište za odrasle. Devojčice i dečaci iz igraonice Dečjeg centra sa velikom pažnjom i oduševljenjem zavirili su u svaki kutak Narodnog pozorišta. Njihov ljubazni domaćin Ljubiša Živković, koordinator u tehnici, pokazao im je salu, scenu na kojoj igraju glumci, kostime iz ranijih predstava, balkon, garderobu, prostoriju u kojoj se šiju kostimi, kako se priprema scenografija i odakle se emituju svetlo i zvuk.\nU Dečjem centru, koji se kroz razne sekcije, programe i aktivnosti bavi vaspitanjem i obrazovanjem najmlađih, kažu da je važno da se deca od malih nogu upoznaju sa radom raznih institucija.\nAktivnosti mališana iz Dečjeg centra povodom obeležavanja Dečje nedelje nastavljaju se radionicom Oplaneti se. Najmlađi će imati priliku da od plastičnih časša, flaša i materijala koji mogu da se recikliraju naprave skulpture i igračke. Radionica počinje sutra u 10 sati u prostorijama Dečjeg centra u Čairu.


Opis sigurnosne nadopune za Word 2010: May 8, 2018\nOva bezbednosna ispravka rešava ranjivosti sistema Microsoft Office koje mogu dozvoliti daljinsko izvršavanje koda ako korisnik otvori specijalno izrađen Office datoteku. Da biste saznali više o ovim ranjivih tačaka, pogledajte Microsoft uobičajene ranjivosti i jonizirajuće CVE-2018-8161. Napomena Da biste primenili ovu bezbednosnu ispravku, na računaru morate imati instaliranu verziju servisnog paketa 2 za Office 2010 .\nImajte na umu da se ispravka u Microsoft centru za preuzimanje odnosi na izdanje Office 2010 programa Microsoft Installer (. msi). Ne primenjuje se na izdanja Office 2010, kao što je Microsoft Office 365 Home (na primer, Utvrđivanje verzije sistema Office).\nPreuzmite bezbednosnu ispravku KB 4022141 za 32-bitnu verziju programa Word 2010\nPreuzmite bezbednosnu ispravku KB 4022141 za 64-bitnu verziju programa Word 2010\nOva bezbednosna ispravka zamenjuje prethodno objavljenu bezbednosnu ispravku KB 4018359.\nEngleska verzija ove bezbednosne ispravke ima atribute datoteke (ili kasnije atribute datoteke) koji su navedeni u sledećim tabelama. Datumi i vremena za ove datoteke navedeni su u koordiniranom univerzalnom vremenu (UTC). Datumi i vremena za ove datoteke na lokalnom računaru su prikazani u lokalnom vremenu zajedno sa nekorišćenjem odstupanja za trenutno letnje/zimsko računanje vremena (DST). Osim toga, datumi i vremena mogu da se promene kada izvršavate određene operacije na datotekama.


Nacionalni sport - Subota 23.11.2019 - 14:16\nPredsednik košarkaškog kluba Crvena zvezda Nebojša Čović saopštio je danas da će crveno-bele u narednom periodu sa klupe predvoditi Dragan Šakota.\nŠakota će zameniti Andriju Gavrilovića\nŠakota će na trenerskoj funkciji zameniti Andriju Gavrilovića koji je tim vodio privremeno posle odlaska Milana Tomića.\n"Šakota je posle detaljnih analiza i razgovora, odlukom predsedništva, izabran za prvog trenera Crvene zvezde. Ja mu čestitam na tome. Znamo da nas čeka težak posao pun izazova. Naši ciljevi su isti, a to je prvo mesto u ABA Ligi. Što se tiče Evrolige - svaka pobeda je dobrodošla, ali u tom delu treba biti realan", rekao je Čović na konferenciji za novinare.\nIskusni košarkaški stručnjak se tako posle 12 godina vraća na Mali Kalemegdan, pošto je od 2005. do 2007. već vodio crveno-bele.\nDragan Šakota (67) je karijeru počeo u IMT-u u kojem je proveo celu igračku karijeru, a potom je vodio Zadar, Cibonu, PAOK, Apolon, Iraklis, Peristeri, Aris, Trabzon, AEK i Olimpijakos, kao i reprezentaciju Srbije i Crne Gore.


Kosovski pregovarački tim danas na konsultacijama u Briselu - Politika - Dnevni list Danas\nPočetna » Politika » Kosovski pregovarački tim danas na konsultacijama u Briselu\n1Piše: RSE 08. januara 2019. 08.50\nPrema pisanju Radio Slobodne Evrope, kosovski pregovarački tim je u poseti Briselu na poziv Evropske službe za spoljne poslove (EEAS). Prema rečima briselske portparolke Maje Kocijančič, reč je o konsultativnom susretu.\n„Konsultacije su prilika za razmenu sa kosovskim predstavnicima o Dijalogu za normalizaciju odnosa između Prištine i Beograda, uz pomoć EU“, izjavila je Kocijančič.\nKako se saznaje iz evropskih izvora, članovi državne delegacije za dijalog će obaviti dva susreta: jedan kratak i simboličan susret sa šeficom evropske diplomatije Federikom Mogerini, da bi potom opširnije razgovarali oko stanja u dijalogu za članovima EEAS-a, koji su nadležni za dijalog.\nBriselski zvaničnici su najavili da će se u oba susreta podvući neophodnost ukidanja odluke kosovske Vlade o uvođenju tarife na uvoznu robu iz Srbije i Bosne i Hercegovine, „kako bi se dala šansa dijalogu“.\nBriselski zvaničnici smatranju da će ovaj tim doprineti „dodatnoj podršci kosovskom predsedniku Hašimu Tačiju u njegovim naporima da se postigne sporazum sa Srbijom“.\nEU, Federika Mogerini, kosovski dijalogBeograd\nIzgleda da su moji dometi kratki da bih razumeo o cemu ce se pregovarati,\nKada je Americi sve jasno…molio bih nekoga da kompetentno prokomentarise teme pregovora.


Podrška donošenju novog zakona o radu | Trebinje Live\nKONFEDERACIJA SINDIKATA SRPSKE Podrška donošenju novog zakona o radu\nTREBINJELIVE 28. 12. 2015. - 21:22h\nPredsjednik Konfederacije sindikata Republike Srpske Obrad Belenzada rekao je večeras u Narodnoj skupštini Srpske da podržava donošenje novog zakona o radu, jer postojeći nije dobar za radnike.\n„Članovi Unije udruženja poslodavaca otkazali su ranije Opšti kolekivni ugovor, za kojeg se ne zna da li je na snazi ili nije, a u njemu je definisan topli obrok„, rekao je Belenzada tokom rasprave o Prijedlogu zakona o radu po hitnom postupku.\nBelenzada je rekao da je Konfederacija sindikata protiv bilo kakvih promjena po pitanju pauze i minulog rada.\nOn je rekao da treba stvoriti uslove da radnici u realnom sektoru u Republici Srpskoj mogu živjeti od plate.\nPotpredsjednik Unije udruženja poslodavaca Republike Srpske Saša Trivić rekao je da treba donijeti novi zakon o radu, pa omogućiti da dođe do izmjena ovog zakona nakon uspostavljanja socijalnog dijaloga u Republici Srpskoj.\n„Nismo zadovoljni predloženim zakonskim rješenjem zato što ima dosta nedorečenosti i suprotnosti“, istakao je Trivić u obraćanju Narodnoj skupštini Republike Srpske.\nTrivić smatra da ovaj prijedlog zakona treba da uspostavi zaštitu prava radnika – najniže plate, pitanje prekovremenog rada, godišnjeg odmora, kolektivnog pregovaranja, sindikalnog organizovanja, dok sve ostalo treba prepustiti dogovorima socijalnih partnera.\nPREDSTAVNICI GRANSKIH SINDIKATA POVUKLI SE U SJEDIŠTE SAVEZA\nPredstavnici granskih sindikata Saveza sidnikata Republike Srpske napustili su večeras plato ispred Narodne skupštine Srpske, gdje su predvodili proteste radnika koji su izrazili nezadovoljstvo zbog donošenja novog zakona o radu.\nPoslanici u Narodnoj skupštini razmatraju Prijedlog zakona o radu.


Nemački ministar traži ukidanje sankcija Rusiji - Sputnjik Srbija\n02:27 18 Jun 2021\nNemački ministar traži ukidanje sankcija Rusiji\n14:37 18.03.2016 (osveženo 16:53 18.03.2016) Preuzmite kraći link\nPoziv nemačkog ministra ekonomije Zigmara Gabrijela Evropskoj uniji da do leta pokuša da stvori uslove za ukidanje sankcija Rusiji je probni balon i pokušaj da se spuste tenzije između dve zemlje.\nGabrijel: Stvoriti uslove za ukidanje sankcija Rusiji\n„On je od leta prošle godine javno počeo da zagovara pronalaženje načina da se, ako ne ukinu, ono bar ublaže sankcije Rusiji. Treba imati u vidu i da je Gabrijel neko ko i te kako zagovara izgradnju drugog kraka ’Severnog toka‘, što je nemačko–ruski projekat koji je trenutno na proveri i nailazi na velike kritike unutar EU, budući da je ’Južni tok onemogućen‘“, kaže Radičević.\nPrema njegovim rečima, nemački ministar je krajem prošle i početkom ove godine prestao sa tom vrstom izjava, s obzirom na to da je zvanični Berlin na neki način osumnjičio zvaničnu Moskvu da pokušava da destabilizuje vlast kancelarke Merkel, tako što kroz svojevrstan informacioni rat „komeša“ situaciju po pitanju izbegličke krize.\n„Ta Gabrijelova izjava je pokušaj da se spuste tenzije između dve zemalja i da dođe bar do ublažavanja sankcija koje, sasvim sigurno, ne odgovaraju nemačkoj privredi. Iako se izjava nemačkog ministra ne može tumačiti kao zvanični stav te zemlje, ona jeste svojevrsni probni balon kako za Nemačku, tako i za ostale članice EU koje se ne slažu sa idejom da se ukinu sankcije Rusiji“, objašnjava Radičević.\n„Gabrijel ističe da je reč o dugoročnom planu jer je svestan da u trenutnoj situaciji do tako nečega ne može da dođe. Čak i da nema tih tenzija na relaciji EU–Rusija, potrebno je puno usaglašavanja da bi došlo do realizacije takvog sporazuma, tim pre što vidimo da sporazum EU–SAD o slobodnoj trgovini ne ide tako glatko. Takav sporazum bi takođe imao i dugoročni uticaj na političku saglasnost između EU i Rusije, pa verujem da je to je za sada samo lista dobrih želja, jer u praksi vidimo nešto sasvim drugačije“, kaže Radičević.\nZamenik nemačkog kancelara za normalizaciju odnosa sa Rusijom\n„Ne znam kakve su šanse da realno dođe do ukidanja sankcija, to treba pitati EU. Ne razumem od čega je polazio Brisel kada je uveo te sankcije, kao ni zašto ih stalno produžava, niti šta bi mogao da bude razlog za njihovo ukidanje. EU stalno ponavlja da Rusija treba da implementira Minski sporazum, ali to je pre svega pitanje za Kijev i za Donbas. Da li u tom pogledu ima napretka EU će odlučiti u skladu sa sopstvenim tumačenjem situacije. Od Rusije tu ništa ne zavisi“, kaže Bruter za Sputnjik.\n„Taj potez Brisela je očajnički pokušaj da se izvrši pritisak na Rusiju i da se dođe do nekog rezultata, budući da su svi svesni da aktuelne sankcije nisu postigle željeni rezultat — da Moskva promeni stav prema Krimu“, kaže za Sputnjik dopisnik Politike iz Berlina Nenad Radičević.\nSporazum o slobodnoj trgovini, sankcije Rusiji, minski sporazum, UN, EU, Zigmar Gabrijel, Angela Merkel, Nemačka, Ukrajina, Donbas


POZIV na dijalog o kvalitetnom obrazovanju u Novom Travniku – Centralna.ba\nPOZIV na dijalog o kvalitetnom obrazovanju u Novom Travniku\nObrazovna dijaloška platforma za učesnike iz različitih društvenih sektora sa teritorije opštine Novi Travnik biće održana sutra, 31.10.2019. godine u sali restorana Venecija od 10:00 časova do 14:00 časova.\nCilj ove platforme je da učesnici aktivno učestvuju u dijalogu, da se čuju njihova mišljenja i stavovi, te da razumiju koncept i značaj kvalitetnog obrazovanja. Naglasak je i na važnosti međunarodnih istraživanja, a cilj je i da učesnici prenesu dobijene informacije ciljanim grupama i pojedincima u lokalnoj zajednici.\nUčesnicima će predavanja održati prof. dr Dženana Husremović, doktor psiholoških nauka, vanredna profesorica, Filozofski fakultet, Univerzitet u Sarajevu, dr Radmila Rangelov Jusović, doktor pedagoških nauka, Centar za obrazovne inicijative Step by Step, izvršna direktorica i Lejla Hadžimešić, konsultantica za UNICEF BiH.\nObrazovna dijaloška platforma u opštini Novi Travnik se realizuje zajedno sa opštinskom upravom, koja je partner na projektu. Osim Novog Travnika, obrazovne dijaloške platforme će još biti organizovane i u Banjaluci, Trebinju, Istočnom Novom Sarajevu i Sarajevu, a već su realizovane u Bugojnu, Doboju, Bijeljini, Travniku i Tuzli.\nObrazovna dijaloška platforma sa realizuje u sklopu projekta „Dijalog za budućnost“ koji implementiraju UNICEF, UNESCO i UNDP u partnerstvu sa Predsjedništvom Bosne i Hercegovine. Projekt „Dijalog za budućnost” se finansira sredstvima Ureda Ujedinjenih nacija za podršku izgradnji mira / Fonda za izgradnju mira (PBF) te sredstvima Ambasade Kraljevine Norveške.\nizvršna direktorica Genesis Project-a\nPrometna nesreća na Rostovu (FOTO)\nBiH J.Dž - 12.07.2020. 0\nNa magistralnom putu M16.4 Novi Travnik-Bugojno dogodila se prometna nezgoda. Zbog skliskog kolnika i neprilagođene brzine, automobil marke Fiat izgubio je kontrolu nad vozilom...


Prava semberska ljepotica - Evo kako izgleda sestra fudbalera Luke Jovića (Foto) - NOVI GLAS\nFudbaler Luka Jović u centru je pažnje javnosti, kako zbog svojih sportskih uspjeha, tako i zbog privatnog života. Luka rijetko govori o porodici, a pored majke Svetlane i oca Milana, veoma je vezan za stariju sestru Milijanu.\nLuka trenutno zbog profesionalnog angažmana živi u Madridu, gdje ga porodica posjećuje. Njegova sestra Milijana se iz rodne Bijeljine preselila u Beograd, gdje studira, a brata posjećuje kad god joj obaveze na fakultetu to dozvole i bodri ga na utakmicama.\n– Uvijek je neko ovde, sestra mi je bila prošle nedjelje, tata i mama su boravili čim sam stigao u Madrid, ali oni nemaju mnogo vremena, kao ni sestra koja ide na fakultet – ispričao je Luka u emisiji “Lično nezvanično”.\nSudeći po njenim objavama na društvenim mrežama, Milijana Jović do ušiju je zaljubljena u momka Đorđa.\nMilijana je izuzetno vezana i za Lukinog sina Davida, kojeg je fudbaler dobio sa bivšom izabranicom Anđelom Manitašević.\nLuka je priznao da je raskinuo vezu sa Sofijom Milošević, a ono što je zanimljivo jeste da manekenka na Instagramu redovno lajkuje fotografije njegove sestre Milijane.\nPet faza kroz koje prolaze baš svi parovi\nHitlerov tjelohranitelj: Lično sam ubio Teslu po naređenju Firera (Video)\nBankrotirao “Herc” poslije 102 godine iznajmljivanja automobila\n“Elektro-Bijeljina” – Sutra isključenja struje u dijelu Vlasenice i Šekovića\nČetiri osobe povrijeđene u saobraćajnoj nesreći (Video)\nHumanitarni let iz Beograda za povratak državljana Srpske i BiH iz Rusije\nUsred pandemije otvorila prodavnicu organske hrane (Foto)


Završna konferencija povodom završetka projekta "Volonterski servis" - juGmedia\nZavršna konferencija povodom završetka projekta „Volonterski servis“\nVRANJE – Na završnom događaju , koji je održan u zgradi načelstva predstavljeni su rezoltati projekta „Volonterski servis“koji su realizovali Kancelarija za mlade Vranje u partnerstvu sa udruženjem Generator i udruženjem M.O.D.U.S. Gradonačelnik Zoran Antić, jedan od učesnika današnjeg skupa, kazao je da je volontiranje aktivnost od javnog interesa za Srbiju i da se time kod mladih ljudi poboljšava lični kvalitet.\nPrema njegovim rečima, osnovna uloga volonterskog servisa je i uspostavljanje veza između lokalnih javnih ustanova, organizacija civilnog društva na jednoj i mladih ljudi na drugoj strani.\nNemanja Dejanović iz Kancelarije za mlade predstavljajući rezultate projekta kazao je da promocija „Volonterskog servisa“ nije bio lak zadatak, jer nije bilo jednostavno promeniti svest ljudi o volonterizmu.\nVranjska Kancelarija za mlade je četvrta u Srbiji koja je dobila akreditaciju za evropski volonterski servis. Projekat je finansijski podržali zajedničkim programom UN „Održanje mira i inkluzivni lokalni razvoj“ PBILD za jug Srbije.\nTamara Stošić igra u „Izbiračici“\nSmanjuje se broj novorođenih beba u Vranju\nZa razliku od 2016. godine, kada je u vranjskom porodilištu rođeno 1558, 2017. 1615, u 2018. godini rođeno 1474, za 141 manje nego godinu dana ranije,…\nŽena iz Aleksinca N.Ž. (43) odlučila se za neuobičajen način reševanja familijarnog spora, tako što je sa pozajmljenom bagerom, u kome je strpala…\nNIŠ– Internacionalni univerzitet u Novom Pazaru i ove godine organizovaće u Nišu studije na šest departmana, a novina su studije srpskog, nemačkog…


Huawei objavio Index bankarske otpornosti za 2020. godinu\nPočetnaVestiBiznis ITBiznis IT vestiHuawei objavio Index bankarske otpornosti za 2020. godinu\n29.09.2020 19:15 | 0 Biznis IT\nNa HUAWEI CONNECT 2020. događaju, vodeći svetski provajder tržišne inteligencije, savetodavnih usluga i događaja vezanih za informacione tehnologije i telekomunikacije - International Data Corporation (IDC) i kompanija Huawei, objavili su Belu knjigu (White Paper) pod nazivom “Bankarska industrija napreduje u okolnostima “novog normalnog””. Ovom prilikom IDC i kompanija Huawei istraživali su uticaj COVID - 19 na bankarsku industriju, kao i korake koje bi banke trebale da preduzmu kako bi osigurale uspeh u budućnosti. Deo ovog izveštaja je i “Index bankarske otpornosti” koji kvantifikuje trenutni status bankarskog sektora po regionima, na osnovu šest ključnih tačaka. Ovaj izveštaj banke mogu koristiti kako bi izvršile procenu sopstvene otpornosti i odredile tačke na koje mogu usmeriti svoje buduće aktivnosti radi postizanja uspeha.\nTokom HUAWEI CONNECT 2020, kompanija Huawei i njeni partneri prikazali su širok spektar FSI rešenja, uključujući i finansijski cloud, pametne ekspoziture, digitalni CORE i inteligentene platforme za podatke. Ova rešenja omogućavaju bankama da smanje troškove, povećaju agilnost u FSI okruženju koje se konstantno i ubrzano menja, privuku i zadrže klijenta i pozicioniraju se u odnosu na konkurenciju. Skorašnji događaji u vezi sa pandemijom virusa COVID-19 promenili su fokus, pa su se finanskijske usluge preorjentisale na mobilne uređaje, a kompanija Huawei, na osnovu ranijeg iskustva sa tržišta Kine, bila je lider u podršci bankama u njihovom prelasku na mobilne interakcije. Saznanja koja delimo omogućaavaju finansijskim klijentima širom sveta, da u ovim teškim vremenima, adekvatno odgovore na zahteve i potrebe klijenata.\npotpuni prelazak na digitalne kanale,\npromenu načina komunikacije prilikom isporuke usluga klijentima,\nunapređenje infrastrukture, nadogradnju na hibridni cloud i mikroservise,\nredefinisanje podataka i analitike kroz izgradnju robusnih baza podataka i mogućnosti koja pruža veštačka inteligencija,\npromenu načina poslovanje, odnosno prelazak sa papira i kompjutera na mobilne uređaje,\ntransformaciju platformi, odnosno uključivanje novih tehnologija poput 5G, AI i IoT…\nUkoliko se posmatraju zajedno “Index otpornosti banaka” i područja fokusa, daju jasne smernice bankama prilikom suočavanja sa izazovima “novog normalnog”.\nKompanija Huawei nastaviće da sarađuje sa vodećim svetskim finansijskim institucijama, a uvidi koje ovaj izveštaj pruža biće dobra osnova za njihov dalji rad.\nRealme u Evropi predstavlja svoj prvi telefon sa podrškom za 125W punjenje


Vesti online / Sport / Fudbal / Inzagi kritikovao Milinković-Savića\nSubota 31. 7. 2021.\nTrener fudbalera Lacija oštro je kritikovao srpskog vezistu.\nSergej u duelu protiv igrača Kjeva\nSimone Inzagi je kritikovao Sergeja Milinkovća-Savića zbog velike greške i crvenog kartona koji je Srbin dobio zbog namernog šutiranja protivničkog igrača.\nLacio je na Olimpiku poražen od Kjeva sa 2:1, a Milinković-Savić je direktno isključenje zaradio u 34. minutu utakmice.\n- Milinković je napravio ogromnu, naivnu grešku kojom je uništio celu utakmicu - rekao je Inzagi za "Rai Sport".\nItalijanski stručnjak je istakao da je njegov tim "skupo platio" grešku srpskog veziste.\n- Znali smo da će biti teže (protiv Kjeva) nego što je očekivano, ali, bez sumnje, to je bila ogromna greška koju smo skupo platili. Trebalo je da ostanemo smireni, ali je posle tog poteza sve bilo mnogo teže - dodao je Inzagi.\nOn kaže da bi Lacio najverovatnije pobedio da nije bilo Sergejeve greške.\n- Nismo baš najbolje počeli, ali da smo samo sačekali malo i ostali smireni, verovatno bismo došli do pobede. Nije kraj našeg pohoda na Ligu šampiona, ali ovo je bio korak unazad koji niko nije očekivao - zaključio je trener Lacija.\nSledeći meč za Rimljane je u okviru revanša polufinala Kupa Italije, u kojem se sastaju sa Milanom (0:0 prvi meč na San Siru). Milinković-Savić će taj meč moći da igra, a suspenziju će odraditi u Seriji A.\nFUDBAL Milinković-Savić šutnuo rivala u "debelo meso" i poslat u svlačionicu (VIDEO)\nFUDBAL Sergej ostaje u Laciju\nFUDBAL Sergej najplaćeniji Srbin u Seriji A, ali stižu i kritike\nFUDBAL Malerozni Milinković-Savić - crveni karton, suspenzija, pa povreda


Lazetić postaje Oklopnik - Boom93\nBivši reprezentativac Jugoslavije i proslavljeni internacionalac, Nikola Lazetić, do kraja nedelje trebalo bi da potpiše ugovor sa ekipom Smedereva, potvrdili su čelnici tog kluba.\nNekadašnji kapiten Crvene zvezde trebalo bi da postane novi član FK Smederevo pošto su čelnici tog kluba postigli načelni dogovor sa njim.\nLazetić bi trebalo da potpiše ugovor sa „Oklopnicima“ do kraja nedelje a sportski direktor Pavlović poručio je da je to „gotova stvar“.\n„Razgovarao sam sa Lazetićem. Do kraja sedmice postaće naš član. Prihvatio je sve naše zahteve i ambicije i očekujem da će biti značajna karika u timu koji planiramo za početak šampionata“ rekao je Žarko Pavlović za „Sportski žurnal“.\nNekadašnji vezista Obilića, Vojvodine, Fenrabahčea, i sedam italijanskih klubova prethodnu godinu nije nastupao ni za jedan tim.\nIpak, u Smederevu veruju da neće biti problema kada je forma 34-godišnjeg Lazetića u pitanju.\n„Svakodnevno trenira na terenu Grafičara i u svojoj teretani pa će se veoma brzo uklopiti u trenažni proces“ istakao je Pavlović.\nOvo je samo jedna u nizu promena koje je tekuća nedelja donela u Smederevu pošto se u tom klubu vrši kompletna reorganizacija upravljačkog i sportskog sektora kako bi se klub stabilizovao što pre.\nNema sumnje da će Nikola Lazetić svojim iskustvom pomoći ekipi da sezonu dočeka na pravi način i dostojno se suprotstavi svakom rivalu u Superligi.